tripathysagar/odia_wiki huggingface dataset:
ଅଜିତ ହେମ୍ବ୍ରମ  (୧ ଫେବୃଆରୀ ୧୯୬୬ - ୨୯ ଅପ୍ରେଲ ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଅଜିତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଅଜିତ ହେମ୍ବ୍ରମ ୧୯୬୬ ମସିହାର ଫେବୃଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ହେମ୍ବ୍ରମ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ଇଞ୍ଜିନିୟରିଂରେ ଡିପ୍ଲୋମା । ତାଙ୍କ ପତ୍ନୀଙ୍କ ନାମ ସବିତା ହେମ୍ବ୍ରମ । ରାଜନୈତିକ ଜୀବନ ଅଜିତ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଅଜିତ ୨୦୧୨ ମସିହାର ଅପ୍ରେଲ ମାସ ୨୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୬ବର୍ଷ ବୟସ ହୋଇଥିଲା ।
ସୁଦର୍ଶନ ସାହୁ  (ଜନ୍ମ: ୦୧ ମାର୍ଚ୍ଚ ୧୯୩୯) ଓଡ଼ିଶାର ପୁରୀଠାରେ ଜନ୍ମିତ ଜଣେ ସୁପରିଚିତ ପ୍ରସ୍ତର ଶିଳ୍ପୀ  । ପ୍ରସ୍ତର କଳାରେ ଉତ୍କର୍ଷତା ପାଇଁ ତାଙ୍କୁ ୨୦୨୧ ମସିହାରେ ପଦ୍ମ ବିଭୂଷଣ ପୁରସ୍କାରରେ ସମ୍ମାନୀତ କରାଯାଇଥିଲା । ଜୀବନୀ ସୁଦର୍ଶନ, ୧୯୩୯ ମସିହାରେ ପୁରୀଠାରେ ଜନ୍ମଗ୍ରହଣ କରିଥିଲେ । ପିଲାଦିନ ତାଙ୍କର ଦାରିଦ୍ର‍ରେ ବିତିଥିଲା । ୯ ବର୍ଷ ବୟସରେ ତାଙ୍କ ପିତାଙ୍କ ମୃତ୍ୟୁ ପରେ, ସେ ନିଜ ସାଙ୍ଗମାନଙ୍କୁ ଦେଖି ଏହି ପଥର କାମରେ ମନ ଦେଇଥିଲେ । କୁନିଆ ମହାରଣା ଓ ଭୁବନେଶ୍ୱର ମହାପାତ୍ରଙ୍କୁ ସେ ନିଜ ଗୁରୁ ମାନିଥିଲେ । କିନ୍ତୁ ଏହା ତାଙ୍କର କୌଳିକ ବୃତ୍ତି ହୋଇ ନଥିବାରୁ, ତାଙ୍କୁ ଆରମ୍ଭରେ ଅନେକ ବିରୋଧ ସମ୍ମୁଖୀନ କରିବାକୁ ପଡ଼ିଥିଲା । ଏହି ବିରୋଧ ଯୋଗୁ, ସେ କୌଣସି ଗୁରୁଙ୍କଠାରୁ ନଶିଖି, ନିଜେ ନିଜେ ଚେଷ୍ଟା କରି ଏହି କଳାକୁ ଆୟତ୍ତ କରିଥିଲେ । ପୁରୀର ଶିଳ୍ପୀ ଭୁବନ ମହାରଣାଙ୍କ ଯୋଗୁ, ସୁଦର୍ଶନଙ୍କୁ କାମ ମିଳିବା ଆରମ୍ଭ ସହିତ ତାଙ୍କ କଳାର ଆଦୃତି ବଢ଼ିଥିଲା । ବୁଦ୍ଧଙ୍କର ନୀତିଆଦର୍ଶଦ୍ୱାରା ସେ ପ୍ରଭାବିତ । ବୁଦ୍ଧଙ୍କ ବିଷୟରେ ଅନେକ ପୁସ୍ତକ ପଢ଼ିଛନ୍ତି । ଏହାର ପ୍ରଭାବ ତାଙ୍କ କାମରେ ପରିଲକ୍ଷିତ ହୋଇଥାଏ । ସେ ପୃଥିବୀର ଅନେକ ସ୍ଥାନରେ ବୁଦ୍ଧ ମୂର୍ତ୍ତୀ ପ୍ରତିଷ୍ଠା କରିଛନ୍ତି ।
ୟୁରିଆ ଯୁକ୍ତ କ୍ରିମ  (ଇଂରାଜୀ ଭାଷାରେ ବା - ) ଔଷଧ ଭାବରେ ବ୍ୟବ‌ହାର ହୁଏ; ଶୁଖିଲା ଚର୍ମ ଥିଲେ ଓ ସୋରିଆସିସ, ଡର୍ମାଟାଇଟିସ ବା ଇକଥିଓସିସ   ଆଦି ରୋଗମାନଙ୍କରେ ଗଲୁ ହେଲେ ଚମରେ ଏହା ଲଗାଯାଏ  । ନ‌ଖ   ନରମ କରିବାକୁ ମଧ୍ୟ ଏହା ବ୍ୟବ‌ହାର କରାଯାଏ । ବୟଃପ୍ରାପ୍ତ ଲୋକଙ୍କର ସାଧାରଣତଃ କମ୍ ପ୍ରତିକ୍ରିୟା ହୁଏ । ବେଳେ ବେଳେ ଚମ ଜ୍ୱାଳା ହୁଏ । ଶୁଖିଲା ଚମ ୟୁରିଆ ଯୋଗୁ ଢିଲା ପଡ଼ିଯାଏ । ଏଥିରେ ୫ରୁ ୧୦% ୟୁରିଆ   ଥାଏ । ସନ ୧୯୪୦ରୁ ୟୁରିଆ ଯୁକ୍ତ କ୍ରିମ ମିଳୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ବିନା ପ୍ରେସକ୍ରିପସନରେ   ଦୋକାନରେ ମିଳେ । ସଂଯୁକ୍ତ ରାଷ୍ଟ୍ରରେ ଏହାର ୧୦% ୧୦୦ଗ୍ରାମ କ୍ରିମର ମୂଲ୍ୟ ୪.୩୭ ପାଉଣ୍ଡ ।
ମକରନ୍ଦ ମୁଦୁଲି  (ଜନ୍ମ: ୧୦ ଅପ୍ରେଲ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାୟଗଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମକରନ୍ଦ ମୁଦୁଲି ୧୯୭୩ ମସିହାର ଅପ୍ରେଲ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କହ୍ନାଇ ମୁଦୁଲି । ରାଜନୈତିକ ଜୀବନ ମକରନ୍ଦ ମୁଦୁଲି ଜଣେ ସ୍ୱାଧୀନ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
କରମା ନାଚ ଏକ ଭାରତୀୟ ଆଦିବାସୀ ଲୋକନୃତ୍ୟ ଓ ପ୍ରାୟତଃ ଓଡ଼ିଶାର ସମ୍ବଲପୁର, ମୟୂରଭଞ୍ଜ, ଢେଙ୍କାନାଳ ଏବଂ ସୁନ୍ଦରଗଡ଼ ଜିଲ୍ଲାରେ ପାଳନ କରାଯାଏ । ଏହା କରମଶୁଣି  (କରମ ଦେବୀ)ଙ୍କ ପୂଜା ପାଇଁ କରାଯାଇଥାଏ  । ଭାଦ୍ରବ ଶୁକ୍ଲ ଏକାଦଶୀରେ ଏହା ଆରମ୍ଭ ହୋଇ କିଛି ଦିନ ପର୍ଯ୍ୟନ୍ତ ଚାଲିଥାଏ । ପୂଜା ଦିନ ଦୁଇ ଜଣ ଯୁବତୀ କନ୍ୟା କରମା ଗଛର ଡାଳକୁ ଆଣି ଦେବତାଙ୍କ ଆସ୍ଥାନରେ ରଖିଥାନ୍ତି । ଏହି କରମା ଡାଳକୁ କରମଶୁଣି ଦେବୀ ଭାବରେ ପୂଜା କରାଯାଏ । ଏହା ସହିତ ଅଙ୍କୁରିତ ଗଜା, ଘାସ ଫୁଲ ଏବଂ ଦେଶୀ ମଦ୍ୟ ମଧ୍ୟ ଦେବତୀଙ୍କୁ ଅର୍ପଣ କରାଯାଏ । ପୂଜା ପରେ ଯୁବକ ଯୁବତୀମାନେ ମାଦଳର ତାଳେ ତାଳେ ନୃତ୍ୟ କରିଥାନ୍ତି । ପ୍ରାୟତଃ ଏହି ନାଚରେ ଗୋଡ଼ ଏବଂ ବିଶେଷ କରି ପାଦର ବ୍ୟବହାର ଅଧିକ ହୁଏ । ଅଣ୍ଟାରେ ହାତ ଛନ୍ଦାଛନ୍ଦି ହୋଇ ଆଦିବାସୀ ଯୁବକ ଯୁବତୀମାନେ ନାଚ ଆରମ୍ଭ କରିଥାନ୍ତି । ନୃତ୍ୟ ମନ୍ଥର ଗତିରେ ଆରମ୍ଭ ହୋଇ ଧୀରେଧୀରେ ନାଚର ଗତି ଦ୍ରୁତତର ହୋଇଥାଏ । ଏହି ନୃତ୍ୟ ଗ୍ରାମ ଦେବତୀଙ୍କ ଆସ୍ଥାନ ନିକଟରେ ହୋଇଥାଏ ଏବଂ ରାତି ସାରା ଚାଲିଥାଏ ।
ନରସିଂହ ଚରଣ ମିଶ୍ର  (୨୩ ଫେବୃଆରୀ ୧୯୨୭ - ୧୧ ଜୁନ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିନକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନରସିଂହ ଚରଣ ମିଶ୍ର ୧୯୨୭ ମସିହାର ଫେବୃଆରୀ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଦ୍ମନାଭ ମିଶ୍ର ଓ ପତ୍ନୀଙ୍କ ନାମ ବିନୋଦିନୀ ମିଶ୍ର । ରାଜନୈତିକ ଜୀବନ ନରସିଂହ ଚରଣ ମିଶ୍ର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ନରସିଂହ ଚରଣ ମିଶ୍ର ୨୦୦୧ ମସିହାର ଜୁନ ୧୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୪ ବର୍ଷ ବୟସ ହୋଇଥିଲା ।
ଗୋରାଚାନ୍ଦ ପଟ୍ଟନାୟକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଓ ମନ୍ତ୍ରୀ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗୋରାଚାନ୍ଦ ପଟ୍ଟନାୟକ ନ୍ୟାସନାଲ୍ ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ସେ ରାଜସ୍ୱ ଓ ଶିକ୍ଷା ମନ୍ତ୍ରୀ ଭାବରେ ୧ ଅପ୍ରେଲ ୧୯୩୭ରୁ ୧୯ ଜୁଲାଇ ୧୯୩୭ ଯାଏଁ କାର୍ଯ୍ୟ କରିଥିଲେ ।
ତୀବ୍ର ପ୍ରୋଷ୍ଟେଟ ପ୍ରଦାହ ବା ଆକ୍ୟୁଟ୍ ପ୍ରୋଷ୍ଟାଟାଇଟିସ୍ ହେଉଛି ଏକ ପ୍ରକାର ପ୍ରୋଷ୍ଟାଟାଇଟିସ୍ ଯାହା ହଠାତ୍ ଆରମ୍ଭ ହୁଏ  ଲକ୍ଷଣଗୁଡ଼ିକରେ ଶ୍ରୋଣୀ ବା ପେଲଭିସରେ ଯନ୍ତ୍ରଣା କିମ୍ବା ତଳ ପିଠି ଯନ୍ତ୍ରଣା, ଜ୍ୱର ଏବଂ ପରିସ୍ରା କରିବା ସମୟରେ ଯନ୍ତ୍ରଣା ହୋଇଥାଏ  ରୋଗ ଜଟିଳ ହେଲେ ମୂତ୍ର ଅବଧାରଣ, ପ୍ରୋଷ୍ଟ ଆବସେସ ଓ କ୍ରନିକ ପ୍ରୋଷ୍ଟେଟ ପ୍ରଦାହ ହୋଇପାରେ । ତୀବ୍ର ପ୍ରୋଷ୍ଟେଟ ପ୍ରଦାହ ସାଧାରଣତଃ ପ୍ରୋଷ୍ଟେଟ ଗ୍ରନ୍ଥିରେ ଜୀବାଣୁ ସଂକ୍ରମଣ ଯୋଗୁ ହୋଇଥାଏ । ବିଭିନ୍ନ ପ୍ରକାରର ଜୀବାଣୁ ଯୋଗୁ ସଂକ୍ରମଣ ହେଉଥିଲେ ମଧ୍ୟ ମୁଖ୍ୟତଃ ଏସ୍କରିସିଆ କୋଲାଇ ଯୋଗୁ ହୁଏ । ମୂତ୍ରାଶୟ ସଂକ୍ରମଣ, ମୂତ୍ରାଶୟ କାଥେଟର, ପ୍ରୋଷ୍ଟେଟ ବାୟୋପ୍ସି, ଯୌନ ସଞ୍ଚାରିତ ସଂକ୍ରମଣ ଓ ମଳଦ୍ୱାର ଯୌନ ସଂମ୍ଭୋଗ ଇତ୍ୟାଦି ଏହି ରୋଗର ସଙ୍କଟ କାରକ ଅଟନ୍ତି । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ, ପରୀକ୍ଷା ଏବଂ ପରିସ୍ତା ପରୀକ୍ଷା ଉପରେ ଆଧାରିତ ହୋଇଥାଏ । ପ୍ରୋଷ୍ଟେଟ ପରୀକ୍ଷା କରିବା ସମୟରେ ତାହାକୁ ମାଲିସ କରିବାକୁ ସୁପାରିଶ କରାଯାଏ ନାହିଁ  ଚିକିତ୍ସାରେ ସାଧାରଣତଃ ଦୁଇରୁ ଚାରି ସପ୍ତାହ ପର୍ଯ୍ୟନ୍ତ ଆଣ୍ଟିବାୟୋଟିକ ଦିଆଯାଏ । ଯନ୍ତ୍ରଣା ଲାଘବ ନିମନ୍ତେ ଔଷଧ ମଧ୍ୟ ଆବଶ୍ୟକ ହୋଇପାରେ। ମୂତ୍ର ଅବରୋଧ ହେଉଥିଲେ ମୂତ୍ର କାଥେଟର ଆବଶ୍ୟକ ହୁଏ । ଫୁଲା କମେଇବା ପାଇଁ ଆଲଫା ବ୍ଲକର ଏବଂ ନ‌ନଷ୍ଟିରଏଡାଲ ଆଣ୍ଟ-ଇନ୍‌ଫ୍ଲାମେଟୋରୀ ଔଷଧ ଉପଯୋଗୀ ହୋଇପାରେ। ଚିକିତ୍ସାର ଫଳାଫଳ ସାଧାରଣତଃ ଭଲ ଅଟେ। ତୀବ୍ର ପ୍ରୋଷ୍ଟେଟ ପ୍ରଦାହ ଏକ ବିରଳ ରୋଗ ଅଟେ  ସମସ୍ତ ପ୍ରୋଷ୍ଟାଟାଇଟିସ୍ ରୋଗର ଏହା ୫ରୁ ୧୦% ମାତ୍ର ହୋଇଥାଏ  ୨୦ରୁ ୩୦ ଦଶକରେ ସାଧାରଣତଃ ଏହି ରୋଗ ହୁଏ । ଏହି ରୋଗ ବିଷୟ ପ୍ରଥମେ ୧୮୩୮ମସିହାରେ ଭର୍ଡିଜ ବର୍ଣ୍ଣନା କରିଥିଲେ ।
ଫ୍ଲେରୋଭିଅମ ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୧୧୪ ।
ଓ ଅନ୍ଧଗଳି ଅଖିଳ ମୋହନ ପଟ୍ଟନାୟକଙ୍କ ରଚିତ ଏକ ଗପ ସଙ୍କଳନ । କଥାକାର ଅଖିଳ ମୋହନ ପଟ୍ଟନାୟକଙ୍କୁ ଏଥି ପାଇଁ ୧୯୮୧ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ପୁସ୍ତକଟି ଇଂରାଜୀରେ  ଦ ବ୍ଲାଇଣ୍ଡ ଆଲି  " ନାମରେ ଅନୁବାଦିତ ମଧ୍ୟ ହୋଇଛି ।
ବୋରଗୁଡ଼ା, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୨୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସୁଲକୋନାଜୋଲ  (ଇଂରାଜୀ ଭାଷାରେ ), ଏକ୍ସେଲଡର୍ମ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଖେଳୁଆଡ଼ ପାଦ, ରିଙ୍ଗୱର୍ମ, ଟିନିଆ କ୍ରୁରିସ ଏବଂ ପିଟିରିଆସିସ୍ ଭର୍ସିକଲୋରର ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଚର୍ମରେ କ୍ରିମ୍ କିମ୍ବା ଦ୍ରବଣ ଆକାରରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମ କୁଣ୍ଡେଇ ହେବା, ଜ୍ୱାଳା ଏବଂ ଚର୍ମ ଲାଲ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କଣ୍ଟାକ୍ଟ ଡର୍ମାଟାଇଟିସ୍ ଅନ୍ତର୍ଭୁକ୍ତ ହୋଇପାରେ  ଏହା ଇମିଡାଜୋଲ ଶ୍ରେଣୀର ଏକ କବକରୋଧୀ ଔଷଧ । ଏହା କବକର କୋଷ ଆବରଣ ପରିବର୍ତ୍ତନ କରି କାମ କରୁଥିବା ବିଶ୍ୱାସ କରାଯାଏ । ୧୯୮୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସୁଲକୋନାଜୋଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ମସିହାରେ ଏକ ୬୦ ଗ୍ରାମ ଟ୍ୟୁବ ଔଷଧର ମୂଲ୍ୟ ପ୍ରାୟ ୫୭୦ ଡଲାର ଥିଲା ।
ବିଷ୍ଣୁପ୍ରୟାଗ , ପାଞ୍ଚ ପ୍ରୟାଗ ମଧ୍ୟରୁ ଏକ ପ୍ରୟାଗ । ଏହା ଭାରତୀୟ ରାଜ୍ୟ ଉତ୍ତରଖଣ୍ଡରେ ରହିଛି । ଏଠାରେ ଅଳକାନନ୍ଦା ଓ ଧଉଳିଗଙ୍ଗା ନଦୀର ସାଙ୍ଗମ ଘଟିଥାଏ । ଏହା ଚାମୋଲୀ ଜିଲ୍ଲାରେ ଅବସ୍ଥିତ । ଏଠାରେ ମହାନୁନି ନାରଦ ତପସ୍ୟା କରିଥିଲେ ଓ ଭଗବାନ ବିଷ୍ଣୁ ତାଙ୍କୁ ଆସି ଦର୍ଶନା ଦେଇଥିଲେ । ଏହା ନିକଟରେ କାକଭୁଷଣ୍ଡି ହ୍ରଦ ରହିଛି । .ଛାଞ୍ଚ: ଭୌଗୋଳିକ ଅବସ୍ଥିତି ଏହାର ଭୌଗୋଳିକ ସ୍ଥିତି 30.34  79.34    / 30.34; 79.34. ଏହା ସମୁଦ୍ରପତ୍ତାନଠାରୁ 1,372 ମିଟର ଉପରେ ରହିଛି । ଛାଞ୍ଚ: ପଥ ଅଳକାନନ୍ଦା ନଦୀ ଚଉଖମ୍ବା ନାମକ ସ୍ଥାନରୁ ବାହାରି ସରସ୍ୱତୀ ନଦୀ ସହ ମିଳିତ ହେଇ ବଦ୍ରୀନାଥ ମନ୍ଦିର ସାମ୍ନାରେ ପ୍ରବାହିତ ହେଇଥାଏ । ତାହା ଧଉଳିଗଙ୍ଗା ସହ ମିଳିତ ଏଇ ବିଷ୍ଣୁପ୍ରୟାଗ ସ୍ଥଳ ହେଇଥାଏ । ନିକଟସ୍ଥ ସ୍ଥଳୀ ବିଷ୍ଣୁପ୍ରୟାଗ ଜଳ ବିଦ୍ୟୁତ ପ୍ରକଳ୍ପ ଏଠାରେ ଇଣ୍ଡଷ୍ଟ୍ରିଦ୍ୱାରା ଏକ ଜଳବିଦ୍ୟୁତ ପ୍ରକଳ୍ପ ନିର୍ମିତ ହେଇ 400 ମେଗା ୱାଟ ଶକ୍ତି ଉତ୍ପାଦନ ହେଇଥାଏ । . ଏଠାରେ ଥିବା ବଦ୍ରୀନାଥ ମନ୍ଦିର ହିନ୍ଦୁ ମାନଙ୍କ ପାଇଁ ଏକ ଖୁବ ପବିତ୍ର ମନ୍ଦିର । ପ୍ରବାଦ ଅନୁସାରେ ଶଙ୍କର କଳା ସାଲେଗ୍ରାମ ପ୍ରସ୍ତରରେ ନିର୍ମିତ ବଦ୍ରିନାରାୟଣଙ୍କ ପ୍ରତିମା ଏଠାରେ ପାଇ ତାକୁ ପ୍ରଥମେ ତପ୍ତ କୁଣ୍ଡ ନିକଟରେ ଗୁମ୍ଫାରେ ରାଖୀ ଆରାଧନାର ବ୍ୟବସ୍ଥା କରିଥିଲେ । 16 ତମ ଶତାବ୍ଦୀରେ ଗରବାଳର ରାଜା ଏହାକୁ ବର୍ତ୍ତମାନ ଥିବା ମନ୍ଦିର ନିର୍ମାଣ କରି ସେଠାକୁ ସ୍ଥାନାନ୍ତର କରିଥିଲେ । ହନୁମାନ ଚଟଟି ହନୁମାନ ଚଟଟିଏକ ମନ୍ଦିର । ଏହା ବିଷ୍ଣୁପ୍ରୟାଗଠାରୁ କିଛି ଦୂରରେ ଭଗବାନ ହନୁମାନଙ୍କୁ ଉତ୍ଶର୍ଗିତ ଏକ ମନ୍ଦିର ।
ହେଲୋ ନେଟୱର୍କ ହେଉଛି ଅରକୁଟର ନିର୍ମାତା ଅରକୁଟ ବୁୟୁକୁତେନଙ୍କଦ୍ୱାରା ନିର୍ମାଣ କରାଯାଇଥିବା ଏକ ସାମାଜିକ ନେଟୱର୍କିଙ୍ଗ ସେବା । ଏହା ବିଶେଷ କରି ବ୍ୟକ୍ତି ବିଶେଷଙ୍କର ପାରଦର୍ଶିତାକୁ ପ୍ରଦର୍ଶନ କରିବା ପାଇଁ ପ୍ରସ୍ତୁତ ହୋଇଛି । ହେଲୋ ସେବାଟି ବର୍ତ୍ତମାନ ଆଣ୍ଡ୍ରଏଡ଼ ଏବଂ ଆଇଓଏସରେ ଖୁବ କମ ଦେଶରେ ଉପଲବ୍ଧ ହୋଇଛି । ବିଶେଷତ୍ୱ ହେଲୋ ନେଟୱର୍କରେ ବ୍ୟକ୍ତି ବିଶେଷଙ୍କ ପାରଦର୍ଶିତାକୁ ପ୍ରଦର୍ଶନ କରିବାପାଇଁ ମୁଖ୍ୟତଃ ଦୁଇ ପ୍ରକାରର ସେବା ଉପଲବ୍ଧ ରହିଛି । ସେହି ସବୁ ସେବା ଗୁଡିକୁ ସାମୁହିକ ଭାବରେ  'ଜୋଟ'  କୁହାଯାଏ । ଲିଖିତ ଜୋଟ ଲିଖିତ ଜୋଟରେ ଜୋଟ ପ୍ରସ୍ତୁତ କରୁଥିବା ବ୍ୟକ୍ତି କେବଳ ଲେଖା ଦେଇ ଜୋଟ ଟିକୁ ପ୍ରସ୍ତୁତ କରିପାରିବେ । ଜୋଟ ପ୍ରସ୍ତୁତ କଲାପରେ, ଏହାକୁ ଉପଯୁକ୍ତ ଇଣ୍ଟରେଷ୍ଟ ଗ୍ରୁପ ସହ ଯୋଡି ହେଲୋ ନେଟୱର୍କରେ ଛାଡ଼ି ପାରିବେ । ଚିତ୍ରିତ ଜୋଟ ଲିଖିତ ଜୋଟ ପରି ଚିତ୍ରିତ ଜୋଟରେ ଜୋଟ ପ୍ରସ୍ତୁତ କରୁଥିବା ବ୍ୟକ୍ତି, ହେଲୋ ନେଟୱର୍କରେ ନିଜଦ୍ୱାରା ଉତ୍ୱ୍ୱଲନ କରାଯାଇଥିବା କିଛି ଚିତ୍ର ଛାଡି ପାରିବେ । ଏବଂ ଏହି ଚିତ୍ର ସହିତ, ଚିତ୍ର ଉପରେ କିଛି ଲେଖା ମଧ୍ୟ ଛାଡି ପାରିବେ । ଇଣ୍ଟରେଷ୍ଟ କମ୍ୟୁନିଟି ଏକା ପ୍ରକାରର ପାରଦର୍ଶିତା ଥିବା ଲୋକମାନଙ୍କ ସହ ମିଶିବା ଏବଂ ନିଜର ରଚନାତ୍ମକତାକୁ ସମସ୍ତଙ୍କ ଆଗରେ ଜଣେଇବା ପାଇଁ ଇଣ୍ଟରେଷ୍ଟ କମ୍ୟୁନିଟି ଏକ ନିଆରା ପନ୍ଥା । ଏକା ପ୍ରକାରର ପାରଦର୍ଶିତା ଥିବା କେତେ ଜଣ ଲୋକ ମିଶି ଏକ ଇଣ୍ଟରେଷ୍ଟ କମ୍ୟୁନିଟି ନିର୍ମାଣ କରିଥାନ୍ତି ଏବଂ ଅନ୍ୟମାନେ ଏହି କମ୍ୟୁନିଟିରେ ଧୀରେ ଧୀରେ ଯୋଗ ଦିଆନ୍ତି ।
ଚାଲାକୁଦୀ ଏକ ଭାରତୀୟ ପୌରପାଳିକା   ଅଟେ । ଏହା କେରଳର ଥ୍ରିସ୍ସୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚାଲାକୁଦୀ ସହରର ମୋଟ ଜନସଂଖ୍ୟା ୪୮୩୭୧ ଅଟେ । ସେଥି ମଧ୍ୟରୁ ୪୮.୮୩% ଜଣ ପରୁଷ ହୋଇଥିବା ବେଳେ ୫୧.୧୭% ଜଣ ନାରୀ ଅଟନ୍ତି । ଚାଲାକୁଦୀର ସାକ୍ଷରତା ହାର ୮୫.୦୦% ଅଟେ । ଏହା ଜାତୀୟ ହାରଠାରୁ -୨୦.୧୬% ପ୍ରତିଶତ କମ ଅଟେ । ସେଥିରୁ ୪୨.୧୦% ପ୍ରତିଶତ ପୁରୁଷ ଓ ୪୨.୯୦% ନାରୀ ଅଟନ୍ତି । ୧୦.୪୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ଚାଲାକୁଦୀର ସରକାରୀ ଭାଷା ଅଟେ ।
ସୁଧାକର ବସନ୍ତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମାଟ୍ରିକ୍ ଫେଲ୍ ୨୦୧୨ ମସିହାରେ ମୁକ୍ତିଲାଭ କରିଥିଲା ।
ହୁଟୁପ, ଭାରତୀୟ ରାଜ୍ୟ ଝାଡ଼ଖଣ୍ଡର ଏକ ଗ୍ରାମ । ଏହା ରାଁଚୀ ଜିଲ୍ଲାର ଅର୍ମାଞ୍ଝି ବ୍ଲକ ଅଞ୍ଚଳ ମଧ୍ୟରେ ରହିଛି । ଏଠାରେ ଜାତୀୟ ରାଜପଥ 23 ରହିଥିବା ବେଳେ ଏହାର ନିକଟସ୍ଥ ରେଳ ଷ୍ଟେସନ ରାଁଚୀଠାରେ ରହିଛି । . ଶିକ୍ଷା ଏହାରେ ଉଭୟ ସରକାରୀ ଓ ବେସରକାରୀ ସ୍କୁଲ ରହିଛି । ତାହା ସହ ସରକାରଙ୍କ ତରଫରୁ ଏଠାରେ ଅଙ୍ଗନ ବାଡି ମଧ୍ୟ ସ୍ଥାପନ କରାଯାଇଛି । ଏଠାରେ . ଶିକ୍ଷା ପାଇଁ ପ୍ରତିଷ୍ଠାନ ରହିଛି ଯାହାକୁ ଅଞ୍ଚଳର ବହୁ ଛାତ୍ର ଛାତ୍ରୀ ଆସିଥାନ୍ତି । ହସପିଟାଲ ଏହା ନିକଟରେ ମେଦନ୍ତ ହସ୍ପିଟାଲ ସ୍ୱାଶ୍ୟ ସେବା ଯୋଗେଇଥାଏ । ଏହା ଆଗରୁ ଆପ୍ପୋଲୋ ହସ୍ପିଟାଲ ବଭାବରେ ପରିଚିତ ଥିଲା । ଏହା ବ୍ଯତୀତ ଶାଲିନୀ ନାମକ ହସ୍ପିଟାଲ ମଧ୍ୟ ରହିଛି । ଧର୍ମ ଗ୍ରାମରେ ମୁଖ୍ଯତଃ ହିନ୍ଦୁ ରହନ୍ତି ଓ ଦେବୀ ମନ୍ଦିର ଏଠାରେ ଏକ ପ୍ରାଚୀନ ମନ୍ଦିର । ଖ୍ରୀଷ୍ଟିୟାନ ଓ ମୁସଲମାନ ସଂପ୍ରଦାଯର ଲୋକଙ୍କ ପାଇଁ ମଧ୍ୟ ଏଠାରେ ଉପାସନା ସ୍ଥଳ ମାନ ରହିଛି ।
ଅନୁଗୋଳ ଜିଲ୍ଲା ଓଡ଼ିଶାର ଏକ ପ୍ରଶାସନିକ ଜିଲ୍ଲା । ଅନୁଗୋଳ ସହର ଏହି ଜିଲାର ପ୍ରଶାସନିକ ମୁଖ୍ୟ ସହର । ଇତିହାସ ଭୂଗୋଳ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ଅନୁଗୋଳ ଜିଲ୍ଲାର ମୋଟ ଲୋକସଂଖ୍ୟା ୧୨,୭୧,୭୦୩ । ଏଥିମଧ୍ୟରୁ ଗ୍ରାମାଞ୍ଚଳରେ ୧୦,୬୫,୩୦୯ ଓ ସହରାଞ୍ଚଳରେ ୨,୦୬,୩୯୪ ଲୋକ ବାସ କରନ୍ତି ।
ଏପୋଏଟିନ ଆଲଫା, ଏକ ବେପାର ନାମ ଇପୋଜେନ, ହେଉଛି ଏକ ଔଷଧ ଯାହା କ୍ରନିକ ବୃକ୍‌କ ରୋଗ ଏବଂ କେମୋଥେରାପି କାରଣରୁ ରକ୍ତହୀନତାର ଚିକିତ୍ସା ପାଇଁ ବ୍ୟବହୃତ ହୁଏ । ଅସ୍ତ୍ରୋପଚାର ପୂର୍ବରୁ ମଧ୍ୟମ ଧରଣର ରକ୍ତ କ୍ଷୟ ହେବାର ଆଶଙ୍କା ଥିଲେ ମଧ୍ୟ ଏହା ବ୍ୟବହୃତ ହୋଇପାରେ । ଏହା ଚର୍ମ ତଳେ କିମ୍ବା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ଜ୍ୱର, ମୁଣ୍ଡ ବୁଲାଇବା ଏବଂ ଉଚ୍ଚ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍ସିସ୍, ହୃଦ୍‌ପାତ, ରକ୍ତ ଜମାଟ ବାନ୍ଧିବା ଏବଂ ପୂର୍ବରୁ ଥିବା କର୍କଟ ରୋଗର ଅବନତି ହୋଇପାରେ । ଗର୍ଭାବସ୍ଥାରେ ଏହା ସୁରକ୍ଷିତ ଥିବା ଜଣାପଡିଛି । ଏହା ରେକମ୍ବିନାଣ୍ଟ ଡିଏନଏ ଟେକ୍ନୋଲୋଜି ବ୍ୟବ‌ହୃତ ଏକ ଏରିଥ୍ରୋପୋଇସିସ୍-ଉତ୍ତେଜକ ଏଜେଣ୍ଟ । ଏହା ଲାଲ ରକ୍ତ କଣିକା ଉତ୍ପାଦନକୁ ଉତ୍ସାହିତ କରି କାର୍ଯ୍ୟକ୍ଷମ ହୁଏ । ୧୯୮୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏପୋଏଟିନ ଆଲଫା ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୬୦୦୦ ୟୁନିଟ ଔଷଧର ମୂଲ୍ୟ ୨୦୨୧ ସୁଦ୍ଧା ୩୩ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୦୫ ଡଲାର ଅଟେ ।
୧୭ଶ ଓଡ଼ିଶା ବିଧାନ ସଭା, ଜୁନ ୨୦୨୪ରୁ ଆରମ୍ଭ ହେବାକୁ ଯାଉଅଛି । ୨୦୨୪ ମସିହାରେ, ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନ ରେ ନିର୍ବାଚିତ ପ୍ରାର୍ଥୀମାନେ ଏହି ବିଧାନସଭାର ସଦସ୍ୟ ଭାବରେ କାର୍ଯ୍ୟ କରିବେ । ଗୁରୁତ୍ୱପୂର୍ଣ୍ଣ ପଦବୀ ବର୍ତ୍ତମାନର ବିଧାନ ସଭା ଓଡ଼ିଶାର ସପ୍ତଦଶ ବିଧାନ ସଭା ଅଟେ ।
ମାର୍ଥ ମାରିଆମ ସ୍ୟରୋ-ମାଲାବାର କଥୋଲିକ ଫୋରାନେ ଚର୍ଚ ଭାରତୀୟ ରାଜ୍ୟରେ ଥିବା ଏକ ପ୍ରାଚୀନତମ ଚର୍ଚ । ଏହା ମୁଭାଯ୍ଯୁପୁଝାଠାରୁ 6 କିଲୋମିଟର ଦୁରବର୍ତୀ ଆକାକୁଝା ଗ୍ରାମରେ ରହିଛି । ଏହି ଗ୍ରାମରେ ବହୁ ସଂଖ୍ୟାରେ ନାଶ୍ରନୀ ଖ୍ରୀଷ୍ଟିୟାନ ରହିଥିଲେ । ଏହି ନାଶ୍ରନୀ ଖ୍ରୀଷ୍ଟିୟାନମାନଙ୍କ 1500 ବର୍ଷର ପଞ୍ଜୀକୃତ ଇତିହାସ ରହିଛି । ବର୍ତ୍ତମାନ ଚର୍ଚଟି ସ୍ୟରୋ-ମଳବର କଥୋଲିକ ଏପାରଚି , କୋଥାମଙ୍ଗଳମ ଅଧୀନରେ ରହିଛି । ଭଗବାନଙ୍କ ସେବକ କୁହାଯାଉଥିବା ଭର୍ଗିଜ ପୟାପିଲ୍ଲି ପାଲାକ୍କାପିଲ୍ଲି ଏହାର ପାରିସ ପୂଜକ ହିସାବରେ 1920 ଓ 1922ରେ ରହିଥିଲେ । ଇତିହାସ ରଥପ୍ପଳିମୁଠି ଏହି ମରଠା ମରିଆମ ଫୋରେଂସେ ଚର୍ଚକୁ ଆରାକାଝାଠାରେ ସ୍ଥାପନ କରିଥିଲେ । ଛାଞ୍ଚ: ଏହି ଚର୍ଚକୁ ସମୟକ୍ରମେ ଅନେକଥର ଭାଙ୍ଗି ନୂତନ ଭାବରେ ପୁନନିର୍ମାଣ କରାଯାଇଥିଲା ।
ଏହି ବିଷୟଟି କ୍ଷୁଦ୍ରାନ୍ତ୍ରର ସ୍ୱଳ୍ପ ରକ୍ତପ୍ରବାହ  (ମେସେଣ୍ଟେରିକ ଇସକେମିଆ) ସମ୍ପର୍କରେ ଲେଖାହୋଇଛି  । ବୃହଦନ୍ତ୍ରର ସ୍ୱଳ୍ପ ରକ୍ତପ୍ରବାହ ବିଷୟରେ ଜାଣିବାକୁ ଚାହିଲେ ଦେଖନ୍ତୁ ଇସକେମିକ କୋଲାଇଟିସ । ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ, ବା ମେସେଣ୍ଟେରିକ ରକ୍ତନଳୀ ରୋଗ, ଏକ ବେମାରୀ ଯେଉଁଥିରେ କ୍ଷୁଦ୍ରାନ୍ତ୍ରକୁ ରକ୍ତ ସରବରାହ କମିଯାଇଥିଏ । ଏହି ରୋଗ ହଠାତ ହେଲେ ଆକ୍ୟୁଟ ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ ଓ ସମୟକ୍ରମେ ହେଲେ କ୍ରନିକ ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ ନାମ ଦିଆଯାଏ । ଆକ୍ୟୁଟ ରୋଗରେ ହଠାତ ତୀବ୍ର ଯନ୍ତ୍ରଣା ଆରମ୍ଭ ହୁଏ । କ୍ରନିକ ରୋଗ ଥାଇ ଆକ୍ୟୁଟ ରୋଗ ହେଲେ ଧୀରେ ଲକ୍ଷଣ ଆସେ । କ୍ରନିକ ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ ରୋଗର ଲକ୍ଷଣ: ଖାଇବା ପରେ ପେଟ ଯନ୍ତ୍ରଣା, ଅନିଚ୍ଛାକୃତ ଓଜନ ହ୍ରାସ, ବାନ୍ତି ଓ ଖାଇବାକୁ ଭୟ ଲାଗେ । ଏହି ରୋଗର ସସଙ୍କଟପ୍ରଦ ଅବସ୍ଥାମାନଙ୍କର ନାମ: ଆଟ୍ରିଆଲ ଫିବ୍ରିଲେସନ, ହୃଦ୍‌ପାତ, କ୍ରନିକ ବୃକ୍‌କ ଫେଲ, ରକ୍ତ ଜମାଟ ପ୍ରବୃତ୍ତି ଓ ପୂର୍ବରୁ ଥିବା ହୃଦ୍‌ଘାତ । ଚାରି ପ୍ରଣାଳୀରେ ରକ୍ତ ସରବରାହ କମିଯାଏ: ଧମନୀ ଏମ୍ବୋଲିଜ୍ମ, ଧମନୀ ଥ୍ରୋମ୍ବୋସିସ, ମେସେଣ୍ଟେରିକ ଶୀରାରେ ରକ୍ତଜମାଟ ଓ ନିମ୍ନ ରକ୍ତଚାପ ତ‌ଥା ଧମନୀ ସଙ୍କୋଚନ କାରଣରୁ ସ୍ୱଳ୍ପ ରକ୍ତପ୍ରବାହ । କ୍ରନିକ ରୋଗ ହେଉଛି ଆକ୍ୟୁଟ ରୋଗର ଏକ ସଙ୍କଟପ୍ରଦ ଅବସ୍ଥା । ରୋଗ ନିର୍ଣ୍ଣୟର ସର୍ବୋତ୍ତମ ଉପାୟ ହେଉଛି ଆଞ୍ଜିଓଗ୍ରାଫି ଓ କମ୍ପ୍ୟୁଟର ଟୋମୋଗ୍ରାଫି । ଧମନୀ ସରୁ ଥିଲେ ଇଣ୍ଟରଭେନସନାଲ ରେଡିଓଲୋଜି ସାହାଯ୍ୟରେ ସ୍ଟେଣ୍ଟିଙ୍ଗ କରାଯାଏ ଓ ରକ୍ତ ଜମାଟ ଥିଲେ ଥ୍ରୋମ୍ବୋଲାଇକ ଔଷଧ ଦେଇ ଜମାଟ ଭଙ୍ଗାଯାଏ । ଖୋଲା ଅପରେଶନ କରି ବାଧା ସୃଷ୍ଟିକାରୀ ପଦାର୍ଥକୁ କାଢ଼ିଦିଆଯାଏ ବା ବାଇପାସ ଅପରେଶନ କରାଯାଏ ବା ମୃତ ଅନ୍ତନଳୀକୁ କାଢ଼ିଦିଆଯାଏ । ଶୀଘ୍ର ଚିକିତ୍ସା ନ କଲେ ଫଳ ଅତ ଖରାପ ହୁଏ । ଚିକିତ୍ସା ସତ୍ତ୍ୱେ ମୃତ୍ୟୁ ସଙ୍କଟ ପ୍ରାୟ ୭୦ %ରୁ ୯୦ % ରହେ । କ୍ରନିକ ରୋଗ ଥିଲେ ବାଇପାସ ଅପରେଶନ ପସନ୍ଦ କରାଯାଏ । ଶୀରାରେ ଥ୍ରୋମ୍ବୋସିସ ଥିଲେ ଆଣ୍ଟିକୋଆଗୁଲେସନ ନିମନ୍ତେ ହେପାରିନ ଓ ୱାରଫାରିନ ଦିଆଯାଏ, କିଛି ଉନ୍ନତି ନ ହେଲେ ଅପରେଶନ କରାଯାଏ । ବିକଶିତ ଦେଶମାନଙ୍କରେ ପ୍ରତି ଏକ ଲକ୍ଷ ଲୋକରେ ୫ ଜଣକୁ ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ ରୋଗ ହୁଏ । କ୍ରନିକ ମେସେଣ୍ଟେରିକ ସ୍ୱଳ୍ପ ରକ୍ତପ୍ରବାହ ରୋଗ ପ୍ରତି ଏକ ଲକ୍ଷ ଲୋକରେ ଜଣକୁ ହୁଏ । ଅଧିକାଂଶ ରୋଗୀ ୬୦ ବର୍ଷରୁ ଉର୍ଦ୍ଧ୍ୱ ବୟସର ଲୋକ । ସମାନ ବୟସରେ ପୁରୁଷ ଓ ମହିଲା ରୋଗୀ ସଂଖ୍ୟା ସମାନ ଥାଏ । ସନ ୧୮୯୫ରେ ଏହି ରୋଗର ପ୍ରଥମେ ବର୍ଣ୍ଣନା କରାଯାଇଥିଲା ।
ନାଇଲା ଜଞ୍ଜଗିର୍ ଏକ ଭାରତୀୟ ପୌରପାଳିକା   ଅଟେ । ଏହା ଛତିଶଗଡ଼ର ଜଞ୍ଜ୍ଗିର୍-ଚମ୍ପ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଇଲା ଜଞ୍ଜଗିର୍ ସହରର ମୋଟ ଜନସଂଖ୍ୟା ୩୨୪୯୫ ଅଟେ । ସେଥି ମଧ୍ୟରୁ ୫୧.୮୩% ଜଣ ପରୁଷ ହୋଇଥିବା ବେଳେ ୪୮.୧୭% ଜଣ ନାରୀ ଅଟନ୍ତି । ନାଇଲା ଜଞ୍ଜଗିର୍ର ସାକ୍ଷରତା ହାର ୭୦.୩୧% ଅଟେ । ଏହା ଜାତୀୟ ହାରଠାରୁ ୫.୪୭% ପ୍ରତିଶତ କମ ଅଟେ । ସେଥିରୁ ୪୧.୨୧% ପ୍ରତିଶତ ପୁରୁଷ ଓ ୨୯.୧୦% ନାରୀ ଅଟନ୍ତି । ୧୩.୮୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଇଲା ଜଞ୍ଜଗିର୍ର ସରକାରୀ ଭାଷା ଅଟେ ।
ଗୋଲାପଜାମୁ ଭାରତର ଏକ ପାରମ୍ପରିକ ମିଠା ଅଟେ । ଏହା ନରମ ହୋଇଥାଏ । ଏହାକୁ କେଶର ଏବଂ ଅଳେଇଚ ସ୍ୱାଦର ଶିରାରେ ପ୍ରସ୍ତୁତ କରାଯାଇଥାଏ । ଏହାକୁ ପ୍ରସ୍ତୁତ କରିବା ପାଇଁ ବଜାରରେ ଏବେ ରେଡିମେଡ ମିଶ୍ରଣ ମିଳୁଛି । କିନ୍ତୁ ଏଥିରୁ ପ୍ରସ୍ତୁତ ଗୋଲାପଜାମୁର ସ୍ୱାଦ ପାରମ୍ପରିକ ସ୍ୱାଦ ହୋଇନଥାଏ । ପାରମ୍ପରିକ ଭାବରେ ଏହାକୁ ଖୁଆର ଉପଯୋଗରେ ଶିରା ସ‌ହିତ ପ୍ରସତୁତ କରାଯିଥାଏ। ଇତିହାସ କୁହାଯାଏ ଯେ ଏହାକୁ ମଧ୍ୟ ଏସୀୟ ତୁର୍କୀମାନେ ଭାରତକୁ ଆଣିଥିଲେ । ଏହା ମଧ୍ୟ କୁହାଯାଏ ଯେ ଏହାକୁ ସାହା ଜାହାନଙ୍କ ପ୍ରଧାନ ରୋଷେୟା ଉଦ୍ଭାବନ କରିଥିଲେ ।
କୃଷ୍ଣଚରଣ ବେହେରା  (୦୨ ଜୁନ ୧୯୩୨ - ୨୯ ଜୁଲାଇ ୨୦୧୭) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ ଥିଲେ  । କବିତା, ଗଳ୍ପ, ଉପନ୍ୟାସ, ପ୍ରବନ୍ଧ ଓ ଶିଶୁସାହିତ୍ୟ ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ସେ ନିଜ ଲେଖନୀ ଚାଳନା କରିଥିଲେ । କୃଷ୍ଣଚରଣ ୧୯୩୨ମସିହାରେ ଭଦ୍ରକ ଜିଲ୍ଲାର ଅର୍ଜୁନବିନ୍ଧାଠାରେ ଜନ୍ମଗ୍ରହଣ କରିଥିଲେ । ୧୯୫୫ ମସିହାରେ ସେ ବିଶ୍ୱଭାରତୀ ବିଶ୍ୱବିଦ୍ୟାଳୟରୁ ସ୍ନାତକତ୍ତୋର ଓ ୧୯୬୭ ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ । ବୃତ୍ତିରେ ଥିଲେ ସେ ଜଣେ ଶିକ୍ଷାବିତ । ସେ ରେଭେନ୍ସା ମହାବିଦ୍ୟାଳୟରେ ଓଡ଼ିଆ ଭାଷାବିଭାଗରେ ଅଧ୍ୟାପକ ଓ ଭଦ୍ରକ ମହିଳା ମହାବିଦ୍ୟାଳୟରେ ଅଧ୍ୟକ୍ଷ ଭାବରେ (୧୯୯୦-୯୨) କାର୍ଯ୍ୟ କରିଥିଲେ  । ସେ ଓଡ଼ିଶା ଯୁବ ଲେଖକ ସମ୍ମିଳନର ଅଧ୍ୟକ୍ଷ ଓ ଓଡ଼ିଆ ଗବେଷଣ ପରିଷଦ, କଟକର ପ୍ରତିଷ୍ଠାତା  (୧୯୮୦) ଅଧ୍ୟକ୍ଷ ଥିଲେ  । ୨୦୧୭ ମସିହା ଜୁଲାଇ ୨୯ତାରିଖରେ ସେ ଇହଲୀଳା ସମ୍ବରଣ କରିଥିଲେ ।
କାକର   ବାୟୁମଣ୍ଡଳର ତାପମାତ୍ରା ପରିବର୍ତ୍ତନ ଯୋଗୁଁ ସୃଷ୍ଟି ହୋଇଥାଏ । ସୃଷ୍ଟି ରାତିବେଳା ଭୂପୃଷ୍ଠ ତାପ ବିକିରଣ ଯୋଗୁଁ ଶୀତଳ ହୁଏ । ହେମନ୍ତ ଋତୁ ଓ ଶୀତ ଋତୁରେ ଏହି ଶୀତଳ ହେବା ମାତ୍ରା ଅଧିକ । ତେଣୁ ଏହି ସମୟରେ ଶୀତଳ ଭୂପୃଷ୍ଠକୁ ଲାଗି ରହିଥିବା ବାୟୁ ମଧ୍ୟ ବିଶେଷଭାବେ ଶୀତଳ ହୁଏ । ବାୟୁର ତାପମାତ୍ରା ଯେତେବେଳେ ଶିଶିରାଙ୍କ ତଳକୁ ଖସିଯାଏ, ଜଳୀୟବାଷ୍ପ ଘନୀଭୂତ ହୋଇ ଛୋଟ ଛୋଟ ଜଳବିନ୍ଦୁ ଆକାରରେ ଘାସପତ୍ର ଇତ୍ୟାଦିରେ ଲାଗିରହିଥାଏ । ଏହାକୁ କାକର ବା ଶିଶିର   କୁହାଯାଏ । ପ୍ରକୃଷ୍ଟ ବାତାବରଣ ଲମ୍ବା ଶୀତ ରାତି, ନିର୍ମଳ ଆକାଶ ଓ ସ୍ଥିର ବାୟୁମଣ୍ଡଳ କାକର ସୃଷ୍ଟି ପାଇଁ ସ‌ହାୟକ ହୋଇଥାଏ । ତୁହିନ   ମଧ୍ୟ ଓ ଉଚ୍ଚ ଅକ୍ଷାଂଶରେ ପୃଥିବୀ ଶୀତ ରାତିରେ ଏତେ ଶୀତଳ ହୋଇଯାଏ ଯେ, ତାପମାତ୍ରା ହିମାଙ୍କ ତଳକୁ ଖସିଯାଏ । ଏଠାରେ ଜଳୀୟବାଷ୍ପ ଘନୀଭୂତ ହେବା ପରେ ତରଳ ଅବସ୍ଥାରେ ରହି ନ ପାରି କଠିନ ଅବସ୍ଥା ଧାରଣ କରେ । ଶିଶିର   ବିନ୍ଦୁର ଏହି କଠିନ ଅବସ୍ଥାକୁ ତୁହିନ   କୁହାଯାଏ ।
ସୁନାମ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ସଙ୍ଗ୍ରୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୁନାମ ୩୦.୧୨୯୭ ଉତ୍ତର ଅକ୍ଷାଂଶ ଓ ୭୫.୮୦୭୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁନାମ ସହରର ମୋଟ ଜନସଂଖ୍ୟା ୫୧୦୨୪ ଅଟେ । ସେଥି ମଧ୍ୟରୁ ୫୩.୩୦% ଜଣ ପରୁଷ ହୋଇଥିବା ବେଳେ ୪୬.୭୦% ଜଣ ନାରୀ ଅଟନ୍ତି । ସୁନାମର ସାକ୍ଷରତା ହାର ୬୧.୭୫% ଅଟେ । ଏହା ଜାତୀୟ ହାରଠାରୁ ୩.୦୯% ପ୍ରତିଶତ କମ ଅଟେ । ସେଥିରୁ ୩୫.୨୩% ପ୍ରତିଶତ ପୁରୁଷ ଓ ୨୬.୫୨% ନାରୀ ଅଟନ୍ତି । ୧୨.୬୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ସୁନାମର ସରକାରୀ ଭାଷା ଅଟେ ।
ଚଣା ଏକ ଡାଲି ଜାତୀୟ ଶସ୍ୟ । ଏହା ଓଡ଼ିଶାର ବିଭିନ୍ନ ଜାଗାରେ ଚାଷ କରାଯାଏ । ବ୍ୟବହାର ଏହାକୁ ମୁଖ୍ୟତଃ ଡାଲି ଭାବେ ଖିଆଯାଏ । ଏହାକୁ ବିଭିନ୍ନ ରୋଗରୁ ଭଲ ହେବା ପାଇଁ ମଧ୍ୟ ବ୍ୟବହାର କରାଯାଏ ।
ହୁମ  ( : ; : ) କ୍ରୋଏଟିଆ ଦେଶର କେନ୍ଦ୍ରୀୟ ଅଞ୍ଚଳ ଇଷ୍ଟରିୟାର ଏକ ସହର  । ଏହାକୁ ବିଶ୍ୱର କ୍ଷୁଦ୍ରତମ ସହର କୁହାଯାଏ । ଏହାର ଜନସଂଖ୍ୟା 2011 ଜନଗଣନା ଅନୁସାରେ 21 ଥିଲା , ତେବେ ଅଫିସିଆଲ ହିସାବରେ ଏହା ଏକ ସହରାଞ୍ଚଳ ହିସାବରେ ଉଲ୍ଲେଖ । .ଏହି ସହରର ଭୌଗୋଳିକ ଅବସ୍ଥିତି 45 20 53  14 3 0  ଠାରେ । ଇତିହାସ ବିଶ୍ୱର ଛୁଦ୍ରତମ ସହର ର ମାନ୍ୟତା ପାଇଥିବା ହୁମ ସହରର ପଶ୍ଚିମ ଦିଗରେ ପ୍ରାଚୀର ରହିଥିବା ବେଳେ ଅନ୍ୟ ଦିଗରେ ଗୃହ ସବୁ ରହିଛି । ଏହି ସହର ବିଷୟରେ 1102 ମସିହାର ତଥ୍ୟରେ ଉଲ୍ଲେଖ ରହିଛି । ସେ ସମୟରେ ଏହାକୁ ଚୋଳ୍ମ କୁହାଯାଉଥିଲା ଯାହା ଇଟାଲିୟାନ ନାମ କୋଲମୋର ଅପଭ୍ରଂଶ । 1552 ମସିହାରେ ଏଠାରେ ଏକ ୱାଚ ଟାୱାର ନିର୍ମିତ ହେଇ ଏଠାରେ ଏକ ଘଣ୍ଟା ସ୍ଥାପିତ ହେଇଥିଲା । ଏହାକୁ ସହରର ସୁରକ୍ଷ୍ୟା ନିମନ୍ତେ ବ୍ୟବହାର କରାଯାଉଥିଲା । ସେଣ୍ଟ ଜେରୋମ ନାମରେ ଏହି ସହରରେ ଏକ ପାରିସ ଚର୍ଚ 1802 ମସିହାରେ ନିର୍ମିତ ହେଇଥିଲା । ଏହା ପୂର୍ବରୁ ଥିବା ଏକ ପୁରାତନ ଚର୍ଚର ପାର୍ଶ୍ୱରେ ଜୁରାଜ ଗ୍ରଜନିକଙ୍କଦ୍ୱାରା ନିର୍ମିତ ହେଇଥିଲା । ପୁରାତନ ଚର୍ଚରେ  ' ହୁମ ଗ୍ଲାଗୋଳିଥ କାନ୍ଥ ଲିଖନ  " ରହିଥ୍ୱର ଦେଖାଯାଏ ଯାହା ଦ୍ୱାଦଶ ଶତାବ୍ଦୀର ଶୈଳୀ । ଏହା କ୍ରୋଏଟିଆର ପ୍ରାଚୀନତମ ଗ୍ଲାଗୋଥିକ ସାହିତ୍ୟିକ ସଂସ୍କୃତିର ପ୍ରମାଣ । ସହରରେ ଥିବା ମିଉଜିଆମରେ ମଧ୍ୟ ଏହି ଲେଖା ସଂରକ୍ଷିତ ରହିଛି ।
ଟାଟା ମୋଟରସ୍ ଲିମିଟେଡ୍  ,ଯାହାର ପୂର୍ବତନ ନାମ ଟେଲ୍କୋ  (ଟାଟା ଇଂଜିନିୟରିଂ ଏନ୍ଡ ଲୋକୋମୋଟିଭ୍ କମ୍ପାନୀ) ଥିଲା; ଏକ ଭାରତୀୟ ବହୁରାଷ୍ଟ୍ରୀୟ ଯାନବାହନ ନିର୍ମାତା ଅଟେ
କେଟାୟୁନ୍ ଆର୍ଦେଶିର୍ ଦିନସା  ୧୬ ନଭେମ୍ବର ୧୯୪୩   ୨୬ ଅଗଷ୍ଟ ୨୦୧୧  ଭାରତୀୟ ଚିକିତ୍ସକଙ୍କ କ୍ଷେତ୍ରରେ ଏକ ପରିଚିତ ନାମ ଓ ଭାରତରେ ଆଧୁନିକ କର୍କଟ ଯତ୍ନ ଓ ରାଡିଏସନ୍ ଥେରାପି କ୍ଷେତ୍ରରେ ଦୃତ ଅଭିବୃଦ୍ଧି ଆଣିଥିଲେ । ୨୦୦୧ରେ ସେ ପଦ୍ମଶ୍ରୀ ସମ୍ମାନରେ ସମ୍ମାନିତ ହୋଇଥିଲେ । ଏକ ପ୍ରତିଷ୍ଠିତ ଗଣମାଧ୍ୟମ ଅନୁଯାୟୀ, ସେ କର୍କଟ ପ୍ରପୀଡିତ ଭାରତର ଅନ୍ୟତମ ଓ ଶେଷ ସାମ୍ଭାବ୍ୟ ଆଶା ।
ଉର୍ମିଳା ମିଥିଲା ରାଜା ଜନକ ଏବଂ ରାଣୀ ସୁନୟନାଙ୍କ ଦ୍ୱିତୀୟ କନ୍ୟ ତଥା ସୀତାଙ୍କ ସାନ ଭଉଣୀ ଥିଲେ । ସେ ଅଯୋଧ୍ୟା ରାଜା ଦଶରଥଙ୍କ ତୃତୀୟ ପୁତ୍ର ଲକ୍ଷ୍ମଣଙ୍କୁ ବିବାହ କରିଥିଲେ । ସେମାନଙ୍କର ଦୁଇ ପୁଅ ଥିଲେ - ଅଙ୍ଗଦ ଏବଂ ଚନ୍ଦ୍ରକେତୁ । ଲକ୍ଷ୍ମଣ ଯେମିତି ରାମଙ୍କ ପ୍ରତି ଭାତୃପ୍ରେମରେ ଉତ୍ସର୍ଗୀକୃତ ଥିଲେ, ଉର୍ମିଳା ମଧ୍ୟ ସୀତାଙ୍କ ପ୍ରତି ସେମିତି ଉତ୍ସର୍ଗୀକୃତ ଥିଲେ । ଯଦିଓ ସେ ଜାଣିଥିଲେ ଯେ ସୀତା ତାଙ୍କର ପ୍ରକୃତ ଭଉଣୀ ନୁହଁନ୍ତି ତଥାପି ସୀତାଙ୍କ ପ୍ରତି ତାଙ୍କର ଥିଲା ଗଭୀର ସମ୍ମାନ । ଯେତେବେଳେ ଲକ୍ଷ୍ମଣ, ରାମ ଏବଂ ସୀତାଙ୍କ ସହ ବନବାସରେ ଯାଇଥିଲେ, ସେତେବେଳେ ଉର୍ମିଲା ମଧ୍ୟ ଲକ୍ଷ୍ମଣଙ୍କ ସହ ତାଙ୍କ ସହ ବନକୁ ଯିବାକୁ ପ୍ରସ୍ତୁତ ଥିଲେ । କିନ୍ତୁ ଲକ୍ଷ୍ମଣ ଦ୍ୱିଧାବୋଧ କରି ଉର୍ମିଳାଙ୍କୁ ତାଙ୍କ ବୃଦ୍ଧ ପିତାମାତାଙ୍କ ଯତ୍ନ ନେବାକୁ ଅଯୋଧ୍ୟାରେ ରହିବାକୁ କହିଥିଲେ । ଲକ୍ଷ୍ମଣ ଲାଭ କରିଥିବା ଏକ ବରଦାନ ପ୍ରଭାବରେ ଉର୍ମିଲା ଏହି ବନବାସର ୧୪ ବର୍ଷ କାଳ ନିରନ୍ତର ଶୋଇ ରହିଥିଲେ ଏବଂ ଏହି ୧୪ ବର୍ଷ ମଧ୍ୟରେ ଲକ୍ଷ୍ମଣ ନିଜ ଭାଇ ଓ ସୀତାଙ୍କୁ ସୁରକ୍ଷା ଦେବା ପାଇଁ କେବେ ଶୋଇ ନଥିଲେ । ଉର୍ମିଳା ନିଦ୍ରା କୁହାଯାଏ ଯେ ନିର୍ବାସନର ପ୍ରଥମ ରାତିରେ ଯେତେବେଳେ ପ୍ରଭୁ ରାମ ଏବଂ ଦେବୀ ସୀତା କୁଟୀରରେ ବିଶ୍ରାମ ନେବାକୁ ଯାଇଥିଲେ, ଲକ୍ଷ୍ମଣ ସେମାନଙ୍କୁ କୁତୀର ବାହାରେ ଜଗି ରହିଥିଲେ । ତା ପରେ ନିଦ୍ରା ଦେବୀ ତାଙ୍କୁ ଦେଖା କଲେ । ଲକ୍ଷ୍ମଣ ନିଦ୍ରା ଦେବୀଙ୍କଠାରୁ ପ୍ରାର୍ଥନା ଅପୂର୍ବକ ଏହି ବର ମାଗିଥିଲେ ଯେ ସେ ୧୪ ବର୍ଷ ପର୍ଯ୍ୟନ୍ତ ନିଦ୍ରାରୁ ମୁକ୍ତ ହୋଇ ରହିବେ । ତେବେ ନିଦ୍ରା ଦେବୀ ତାଙ୍କ ଇଚ୍ଛାକୁ ଗ୍ରହଣ କଲେ ଏବଂ କହିଥିଲେ ଯେ ତାଙ୍କ ଅଂଶର ଏହି ନିଦ୍ରାକୁ ଅନ୍ୟ କାହାକୁ ନେବାକୁ ହିଁ ପଡ଼ିବ । ଏହା ପରେ ଲକ୍ଷ୍ମଣ ନିଦ୍ରା ଦେବୀଙ୍କୁ ତାଙ୍କ ପତ୍ନୀ ଉର୍ମିଳାଙ୍କୁ ତାଙ୍କ ଶୋଇବାର ଅଂଶ ଦେବାକୁ ଅନୁରୋଧ କରିଥିଲେ । କୁହାଯାଏ ଯେ ନିଦ୍ରା ଦେବୀଙ୍କର ଏହି ବରଦାନ ଯୋଗୁଁ ଲକ୍ଷ୍ମଣଙ୍କ ପତ୍ନୀ ଉର୍ମିଲା ବନବାସ ସମୟର ୧୪ବର୍ଷ ନିରନ୍ତର ଶୋଇଥିଲେ ଏବଂ ଏହି ସମୟରେ ଲକ୍ଷ୍ମଣ ଜାଗ୍ରତ ରହିଲେ । ଏହି ଅନନ୍ୟ ବଳିଦାନ ପାଇଁ ଉର୍ମିଲା ଉଲ୍ଲେଖନୀୟ ଯାହାକୁ ଉର୍ମିଲା ନିଦ୍ରା କୁହାଯାଏ । ରାଜସ୍ଥାନର ଭରତପୁର ଜିଲ୍ଲାରେ ଲକ୍ଷ୍ମଣ ଏବଂ ଉର୍ମିଲାଙ୍କୁ ଉତ୍ସର୍ଗୀକୃତ ଏକ ମନ୍ଦିର ଅଛି । ଏହି ମନ୍ଦିର ୧୮୭୦ ଖ୍ରୀଷ୍ଟାବ୍ଦରେ ଭରତପୁରର ତତ୍କାଳୀନ ଶାସକ ବଲୱନ୍ତ ସିଂଙ୍କଦ୍ୱାରା ନିର୍ମିତ ହୋଇଥିଲା ଏବଂ ଭରତପୁର ରାଜ୍ୟର ରାଜ ପରିବାର ଏହାକୁ ଏକ ରାଜ ମନ୍ଦିର ଭାବରେ ବିବେଚନା କରିଥିଲେ ।
ଜମାଲପୁର, ବିହାର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ଖଗରିଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜମାଲପୁର, ବିହାର ୨୫.୪୧୧୫ ଉତ୍ତର ଅକ୍ଷାଂଶ ଓ ୮୬.୬୫୮୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜମାଲପୁର, ବିହାର ସହରର ମୋଟ ଜନସଂଖ୍ୟା ୩୧୦୯୩ ଅଟେ । ସେଥି ମଧ୍ୟରୁ ୫୩.୨୯% ଜଣ ପରୁଷ ହୋଇଥିବା ବେଳେ ୪୬.୭୧% ଜଣ ନାରୀ ଅଟନ୍ତି । ଜମାଲପୁର, ବିହାରର ସାକ୍ଷରତା ହାର ୪୭.୭୩% ଅଟେ । ଏହା ଜାତୀୟ ହାରଠାରୁ ୧୭.୧୧% ପ୍ରତିଶତ କମ ଅଟେ । ସେଥିରୁ ୨୯.୭୪% ପ୍ରତିଶତ ପୁରୁଷ ଓ ୧୭.୯୯% ନାରୀ ଅଟନ୍ତି । ୨୦.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଜମାଲପୁର, ବିହାରର ସରକାରୀ ଭାଷା ଅଟେ ।
ଉତ୍ତର ଆମେରିକାର ହିନ୍ଦୁ ମନ୍ଦିର ସମାଜ ଏକ ଅଣଲାଭକାରୀ ସଂସ୍ଥା ଯାହା ନିୟୁ ୟୋର୍କ ସହରର କୁଇନ୍ସ ସ୍ଥାନରେ ଥିବା ଗଣପତି ଦେବସ୍ଥାନମ ମନ୍ଦିରର ପରିଚାଳନା କରନ୍ତି । ମନ୍ଦିରର କେନ୍ଦ୍ରରେ ଗଣେଶ ବିଗ୍ରହ ଥିବାରୁ ଏହା ଗଣେଶ ମନ୍ଦିର ଭାବରେ ସାଧାରଣ ଭାବରେ ଜଣାଶୁଣା । ସଂଯୁକ୍ତ ରାଷ୍ଟ୍ରର କୁଇନସ   ସ୍ଥାନରେ ଥିବା ଗଣେଶ ମନ୍ଦିର ହେଉଛି ପ୍ରଥମ ହିନ୍ଦୁ ମନ୍ଦିର । ଏହି ମନ୍ଦିରକୁ ସ୍ଥାନୀୟ ଲୋକ ଏହାକୁ ଲୋକ ଭାଷାରେ ହିନ୍ଦୁଙ୍କର ଫ୍ଲସିଂ ମନ୍ଦିର ନାମ ଦେଇ କହନ୍ତି । ଡକ୍ଟର ଉମ ମଇସୋରେକର ଏହି ଉତ୍ତର ଆମେରିକାର ହିନ୍ଦୁ ମନ୍ଦିର ସମାଜର ସଭାପତି ଭାବରେ ୧୯୯୪ରୁ ରହିଆସିଛନ୍ତି । ଠାକୁର ଏହି ମନ୍ଦିରର କେନ୍ଦ୍ରରେ ଗଣେଶ ବିଗ୍ରହ ଅଛି । ଏହି ମନ୍ଦିରରେ ଭେଙ୍କଟେଶ୍ୱର, ଲକ୍ଷ୍ମୀ, ଶିବ, ପାର୍ବତୀ, ଦୂର୍ଗା, ସରସ୍ୱତୀ, ହନୁମାନ, ଦକ୍ଷିଣମୂର୍ତ୍ତି, ଗାୟତ୍ରୀ, ସଂମୁଖ , ବାଳୀ, ଦେବସେନା, କାମାକ୍ଷୀ, ନବଗ୍ରହ, ନଗେନ୍ଦ୍ର ସ୍ୱାମୀ, ରାଘବେନ୍ଦ୍ର ସ୍ୱାମୀ, ରାମା ପରିବାର, ରାଧା-କୃଷ୍ଣ,ଖୋଡିୟାର ମାତା, ଆୟାପା, ଅଗସ୍ତ୍ରୀୟାର ଓ ଲୋପାମୁଦ୍ରା, ସତ୍ୟନାରାୟଣ ଓ ରମା ଦେବୀ, ଚନ୍ଦ୍ରଶେଖରସ୍ୱାମୀ ଓ ଆନଂଦବେଲି, ଲିଙ୍ଗ, ନଟରାଜ, ଶିବକାମୀ, ମାନ୍ୟକ୍କଭଚକର, ଶ୍ୱର୍ଣ୍ଣ ବୈରାଭର, ସୁଦର୍ଶନ ଓ ନରସିଂହ, ଧନବନ୍ତରୀ ଓ ଗରୁଡ଼ ଓ ଶ୍ରୀଦେବୀ ଓ ବୁଦେବୀଙ୍କର ବିଗ୍ରହ ଅଛି । ଇତିହାସ ଉତ୍ତର ଆମେରିକାର ହିନ୍ଦୁ ମନ୍ଦିର ସମାଜ ୧୯୭୦ ମସିହାରେ ସ୍ଥାପନ ହେବା ପୂର୍ବରୁ ଆଲାଗାପ୍ପା ଆଲାଗାପ୍ପା ନାମକ ଜଣେ ସଂସ୍ଥାପକ ତାଙ୍କର ଗୃହରେ ସଭ୍ୟମାନଙ୍କର ଏକ ସଭା କରିଥିଲେ । ଋଷିଆର ଏକ ଚର୍ଚ୍ଚ ସ୍ଥାନର ଜାଗା ଅଧିକାର କରି ସେଇ ଜାଗାରେ ଏକ ପାରମ୍ପରିକ ହିନ୍ଦୁ ମନ୍ଦିରର ଡିଜାଇନ ପ୍ରସ୍ତୁତ କରିଥିଲେ । ମନ୍ଦିର ତିଆରି କାମ ୧୯୭୭ ମସିହାରେ ସମାପ୍ତ ହେବା ପରେ ଜୁଲାଇ ୪ ତାରିଖରେ ଶୁଭ ଦିଆଯାଇଥିଲା । ଦକ୍ଷିଣ ଭାରତର ଏକ ହିନ୍ଦୁ ମନ୍ଦିର ଢାଞ୍ଚାରେ ପାରମ୍ପରିକ ପଦ୍ଧତିର ବାହ୍ୟ ଆକାର ତିଆରି ହୋଇଥିଲା । ଅନ୍ୟାନ୍ୟ କାମ ନିମନ୍ତେ ଏକ ପାଠଶାଳାର ଶୁଭ ୨୦୦୯ ମସିହାରେ ଗଣେଶ ମନ୍ଦିର ଦେଇଥିଲେ । ଏହି ପାଠଶାଳାରେ ଗଣିତ, ଭାଷା, ଧର୍ମ, ଭଜନ ଓ ନୃତ୍ୟ ଶିକ୍ଷା ଦିଆଯାଉଥିଲା । ଏହି ମନ୍ଦିରର ପୁନର୍ନିମାଣ ୨୦୦୯ ମସିହାରେ କରାଯାଇଥିଲା । ନିକଟବର୍ତ୍ତୀ ମନ୍ଦିର , 45-32 : , 44-38 :  ( 1974). , 46-16 : , 2010 43-11 : ,. , 37-01 , 17 . , 45-11 ,11355, . ଏହା ମଧ୍ୟ ଦେଖନ୍ତୁ :
କର୍ଟିଜୋନ ଆସେଟେଟ ହେଉଛି ଏକ କର୍ଟିକୋଷ୍ଟିରଏଡ ଔଷଧ ଯାହା ବିଭିନ୍ନ ନାମରେ ଅନେକ ରୋଗ ପାଇଁ ବ୍ୟବହୃତ ହୁଏ । ଏଥିମଧ୍ୟରୁ ଆଡ୍ରେନାଲ୍ ଅଭାବ, ଉଚ୍ଚ ରକ୍ତ କ୍ୟାଲସିୟମ୍, ଅଟୋମ୍ୟୁମ୍ୟୁନ ରୋଗ, ସିଓପିଡି, ଆଲର୍ଜି ପ୍ରତିକ୍ରିୟା ଏବଂ କେତେକ ପ୍ରକାରର ଯକ୍ଷ୍ମା ଅନ୍ତର୍ଭୁକ୍ତ । ଏହା ପାଟିରେ ଦିଆଯାଏ । ଏହାର ପ୍ରଭାବ ସାଧାରଣତ ୧ରୁ ୨ ଦିନ ପର୍ଯ୍ୟନ୍ତ ରହିଥାଏ । ସାଧାରଣତଃ ଦୀର୍ଘକାଳୀନ ବ୍ୟବହାର କଲେ ଓଷ୍ଟିଓପୋରୋସିସ, ମୋତିଆବିନ୍ଦୁ, ଦୁର୍ବଳତା ଏବଂ କବକ ସଂକ୍ରମଣରେ ପରିଣତ ହୁଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଆଡ୍ରେନାଲ୍ ଅଭାବ, ଫୁଲା ଏବଂ ଦୁର୍ବଳ କ୍ଷତ ଆରୋଗ୍ୟ ହୋଇପାରେ । ଗର୍ଭାବସ୍ଥାର ଶେଷ ଭାଗରେ ସ୍ୱଳ୍ପ ମିଆଦି ବ୍ୟବହାର ନିରାପଦ ଥିବାବେଳେ ଦୀର୍ଘକାଳୀନ ବ୍ୟବହାର ଯୋଗୁ ଶିଶୁର କ୍ଷତି ଘଟାଇପାରେ  ଉଭୟ ଗ୍ଲୁକୋକୋର୍ଟିକଏଡ ଏବଂ ମିନେରାଲୋକୋର୍ଟିକଏଡ୍ ଗୁଣ ସହିତ ଏହା ଏକ ଉତ୍ପାଦିତ ଷ୍ଟିରଏଡ । ୧୯୫୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ କର୍ଟିଜୋନ ଆସେଟେଟକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୫ ମିଗ୍ରା ବିଶିଷ୍ଟ ୯୦ଟି ବଟିକାର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୧୦ ଡଲାର ଥିଲା । ଏହା ବିଶ୍ୱର ଅନେକ ଦେଶରେ ବିକ୍ରୟ ହୁଏ ।
ସମୟ ଚକରେ ସଂସାର ରଥ, ୨୦୦୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜିତେନ୍ଦ୍ର ମହାପାତ୍ର । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ, ଚିନତ୍ରନାଟ୍ୟ ଓ ସଂଳାପ ରଚନା କରିଥିଲେ । ହିମାଂଶୁ ପରିଜା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ମାମା ମିଶ୍ର, ମିହିର ଦାସ, ବିଜୟ ମହାନ୍ତି, ଅପରାଜିତା ମହାନ୍ତି, ସ୍ନିଗ୍ଧା ମହାନ୍ତି, ପ୍ରଦ୍ୟୁମ୍ନ ଲେଙ୍କା, ସୁରେଶ ବଳ, ପ୍ରିୟଙ୍କା ମହାପାତ୍ର, ସାତ୍ୟକି ମିଶ୍ର, କୁନା ତ୍ରିପାଠୀ, ବ୍ରଜ ସିଂହ, ହରିହର ମହାପାତ୍ର, ରୁନୁ ପରିଜା, ବବି ପ୍ରଧାନ, ସୁକାନ୍ତ ରଥ, ଉତ୍ତମ ମହାନ୍ତି, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ମାମା ମିଶ୍ର ମିହିର ଦାସ ବିଜୟ ମହାନ୍ତି ଅପରାଜିତା ମହାନ୍ତି ସ୍ନିଗ୍ଧା ମହାନ୍ତି ପ୍ରଦ୍ୟୁମ୍ନ ଲେଙ୍କା ସୁରେଶ ବଳ ପ୍ରିୟଙ୍କା ମହାପାତ୍ର ସାତ୍ୟକି ମିଶ୍ର କୁନା ତ୍ରିପାଠୀ ବ୍ରଜ ସିଂହ ହରିହର ମହାପାତ୍ର ରୁନୁ ପରିଜା ବବି ପ୍ରଧାନ ସୁକାନ୍ତ ରଥ ଉତ୍ତମ ମହାନ୍ତି ଜୟୀରାମ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଜୁ ସ୍ୱାଇଁ । ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଇସ୍ରାଡିପାଇନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡାଇନାସିର୍କ   ଏକ ବେପାର ନାମ, ହେଉଛି ଏକ ଔଷଧ ଯାହା ଉଚ୍ଚ ରକ୍ତଚାପ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହି ବ୍ୟବହାର ପାଇଁ ଅନେକ ପ୍ରଥମ ଲାଇନ୍ ଏଜେଣ୍ଟମାନଙ୍କ ମଧ୍ୟରୁ ଏହା ଗୋଟିଏ । ଏହା ପାଟିରେ ଦିଆଯାଏ । ଏହାର ସର୍ବାଧିକ ପ୍ରଭାବ ଚାରି ସପ୍ତାହ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଫୁଲା, ଦୃତ ହୃତ୍‌କମ୍ପନ ଏବଂ ମୁଣ୍ଡ ହାଲୁକା ଲାଗିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ, ଛାତି ଯନ୍ତ୍ରଣା ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଡାଇହାଇଡ୍ରୋପାଇରିଡାଇନ ଶ୍ରେଣୀର ଏକ କ୍ୟାଲସିୟମ୍ ଚ୍ୟାନେଲ୍ ବ୍ଲକର  ୧୯୭୮ ମସିହାରେ ଇସ୍ରାଡିପାଇନ ପେଟେଣ୍ଟ ହୋଇଥିଲା ଏବଂ ୧୯୮୯ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫ ମିଗ୍ରା ମାତ୍ରାରେ ଏହି ଔଷଧ ଦିନକୁ ଦୁଇଥର ଦେଲେ ମାସକୁ ପ୍ରାୟ ୨୭ ଡଲାର ଖର୍ଚ୍ଚ ହୁଏ ।
ଜଳଭଣ୍ଡାର ସମୂହ ନିମ୍ମ ଅବତଳସ୍ଥିତ ହ୍ରଦ ସମୂହ ମଧ୍ୟ ଅବତଳସ୍ଥିତ ହ୍ରଦ ସମୂହ ଉଛ ଅବତଳସ୍ଥିତ ହ୍ରଦ ସମୂହ  2730    4280    3662    4300    4883    4270    4235    4080    3470    4080    3960    4260    2934    (3334 ) . ଶିମଳା ଅଞ୍ଚଳରେ ବର୍ଷାଜଳ ପ୍ଳାବିତ ଛୋଟ ହ୍ରଦ ଟାଣି ଜୁନନର , କୁନିହାର , ଓ କରବାଲି ରହିଛି  । ତତ୍ ବ୍ଯତୀତ ତାଳି ଅଞ୍ଚଳରେ ପ୍ରକୃତିକ ପୁଷ୍କରିଣୀ ସବୁ ମଶୋବରା ଓ କରିଗ୍ନାନୋ ଅଞ୍ଚଳରେ ରହିଛି ।
ସୁରେନ୍ଦ୍ର ମହାନ୍ତି  (୨୧ ମଇ ୧୯୨୨ - ୨୧ ଡିସେମ୍ବର ୧୯୯୦) ଜଣେ ଭାରତୀୟ ରାଜନେତା, ଓଡ଼ିଆ ଲେଖକ ଓ ସାମ୍ବାଦିକ ଥିଲେ  । ସେ ତାଙ୍କର ସାମ୍ବାଦିକତା ତଥା ସାହିତ୍ୟ ରଚନା, ସମାଲୋଚନା ଏବଂ ସ୍ତମ୍ଭରଚନା ନିମନ୍ତେ ଜଣାଶୁଣା । ସେ ତାଙ୍କରକୁଳବୃଦ୍ଧ ଉପନ୍ୟାସ ପୁସ୍ତକ ନିମନ୍ତେ ୧୯୮୦ ମସିହାରେ ଶାରଳା ପୁରସ୍କାର, ନୀଳଶୈଳ ଉପନ୍ୟାସ ନିମନ୍ତେ ୧୯୬୯ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ତଥା ତାଙ୍କ ଆତ୍ମଜୀବନୀ ପଥ ଓ ପୃଥିବୀ ନିମନ୍ତେ ୧୯୮୭ରେ, ଏବଂ ସବୁଜ ପତ୍ର ଓ ଧୂସର ଗୋଲାପ ନିମନ୍ତେ ୧୯୫୯ରେ ଦୁଇଥର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଆଦ୍ୟ ରାଜନୈତିକ ଜୀବନରେ ଗଣତନ୍ତ୍ର ସାପ୍ତାହିକ ସମ୍ବାଦପତ୍ରର ସମ୍ପାଦନା ସମେତ ସେ ସମ୍ବାଦର ପ୍ରଥମ ସମ୍ପାଦକ ଥିଲେ ଏବଂ ଜନତା ଓ କଳିଙ୍ଗ ଆଦି ପ୍ରକାଶନର ସମ୍ପାଦନା କରିଥିଲେ । ଜଣେ ରାଜନୈତିଜ୍ଞ ଭାବେ ସେ ପ୍ରଜା ସୋସିଆଲିଷ୍ଟ ପାର୍ଟି ଏବଂ ଗଣତନ୍ତ୍ର ପରିଷଦ ସହ ଜଡ଼ିତ ଥିଲେ ଏବଂ ୧୯୫୨ରୁ ୧୯୫୭ ଯାଏ ରାଜ୍ୟ ସଭା ତଥା ୧୯୫୭ରୁ ୧୯୬୨ ଏବଂ ଆଉ ଥରେ ୧୯୭୮ରୁ ୧୯୮୪ ଯାଏ ଲୋକ ସଭାକୁ ସାଂସଦ ଭାବେ ନିର୍ବାଚିତ ହୋଇଥିଲେ । ୧୯୯୦ ଡିସେମ୍ବର ୨୧ରେ ୬୯ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ସଂକ୍ଷିପ୍ତ ଜୀବନୀ ଓ ଶିକ୍ଷା ସୁରେନ୍ଦ୍ର ମହାନ୍ତି ୧୯୨୨ ମଇ ୨୧ରେ କଟକ ଜିଲ୍ଲାର ପୁରୁଷୋତ୍ତମପୁର ଗାଆଁରେ ଜନ୍ମନେଇଥିଲେ । ସେ ସାଲେପୁର ହାଇସ୍କୁଲରୁ ବିଦ୍ୟାଳୟ ଶିକ୍ଷା ଲାଭକରିଥିଲେ । ବୃତ୍ତିଗତ ଜୀବନ ସାହିତ୍ୟ ରଚନା ଏକାଦଶ ଶ୍ରେଣୀରେ ପାଠ ପଢ଼ିଲା ବେଳେ ସେ ପ୍ରଥମ ଗପ  "ବନ୍ଦୀ"  ରଚନା କରିଥିଲେ ଓ ତାହା ଉତ୍କଳ ସାହିତ୍ୟ ପତ୍ରିକାରେ ପ୍ରକାଶ ପାଇଥିଲା । ତାଙ୍କର ଦ୍ୱିତୀୟ ଗପ  "ମଣିଷ ଓ ଅର୍ଥନୀତି"  ସଚ୍ଚିଦାନନ୍ଦ ରାଉତରାୟ ସମ୍ପାଦିତ ଆରତୀ ପତ୍ରିକାରେ ପ୍ରକାଶ ପାଇଥିଲା । ସାମ୍ବାଦିକତା କାଳୀଚରଣ ପଟ୍ଟନାୟକଙ୍କ ଅତିବଡ଼ୀ ଜଗନ୍ନାଥ ଦାସ ନାଟକ ଦେଖି ସେ ଏକ ସମାଲୋଚନାମୂଳକ କେ.ଏନ୍. ଆଚାରୀଙ୍କଦ୍ୱାରା ସମ୍ପାଦିତ ନିୟୁ ଓଡ଼ିଶା ସମ୍ବାଦପତ୍ରକୁ ଏକ ପ୍ରବନ୍ଧ ପଠାଇଥିଲେ । ଏହି ଲେଖାଟି ସେତେବେଳେ ଚାଞ୍ଚଲ୍ୟ ସୃଷ୍ଟି କରିଥିଲା ଓ ସୁରେନ୍ଦ୍ରଙ୍କ ସାମ୍ବାଦିକ ଜୀବନ ଏହିଠାରୁ ଆରମ୍ଭ ହୋଇଥିଲା । ନିୟୁ ଓଡ଼ିଶାର ପ୍ରୁଫ ରିଡ଼ର ଭାବରେ ସେ ସାମ୍ବାଦିକ ଜୀବନ ଆରମ୍ଭ କରି ପରବର୍ତ୍ତୀ ସମୟରେ ବିଭିନ୍ନ ପତ୍ରିକାର ସମ୍ପାଦନା କରିଥିଲେ । ରାଜନୀତି ସେ ପ୍ରଜା ସୋସିଆଲିଷ୍ଟ ପାର୍ଟିରେ ଯୋଗଦେଇଥିଲେ । ଗଣତନ୍ତ୍ର ପରିଷଦ ସହ ଯୋଡ଼ିହୋଇ ସେ ୧୯୫୧ ମସିହାରେ ତାହାର ସଂଗଠନ ସମ୍ପାଦକ ଓ ଦଳ ପ୍ରକାଶିତ ଗଣତନ୍ତ୍ର ସାପ୍ତାହିକ ସମ୍ବାଦପତ୍ରର ସମ୍ପାଦକ ଥିଲେ । ୧୯୫୨ ଅପ୍ରେଲ ୩ ତାରିଖରେ ସେହି ଦଳରୁ ରାଜ୍ୟ ସଭାକୁ ସାଂସଦ ଭାବେ ନିର୍ବାଚିତ ହୋଇ ୧୯୫୭ ମାର୍ଚ୍ଚ ୨୩ ଯାଏ କାର୍ଯ୍ୟ କରିଥିଲେ । ପରେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀରୁ ୧୯୫୭ ମସିହାରେ ନିର୍ବାଚିତ ହୋଇ ଦ୍ୱିତୀୟ ଲୋକ ସଭାରେ ୧୯୬୨ ଯାଏ ସାଂସଦ ଥିଲେ । ପରେ କେନ୍ଦ୍ରାପଡ଼ା ଲୋକ ସଭା ନିର୍ବାଚନ ମଣ୍ଡଳୀରୁ ୧୯୭୧ ମସିହାରେ ନିର୍ବାଚିତ ହୋଇ ପଞ୍ଚମ ଲୋକ ସଭାର ସଦସ୍ୟ ଭାବେ ରାଜନୈତିକ ଜୀବନ ଆରମ୍ଭ କର ୧୯୭୭ ମସିହା ଯାଏ ସାଂସଦ ଥିଲେ ।
ମୁଣ୍ଡ ଉକୁଣୀ ସଂକ୍ରମଣ  (ଇଂରାଜୀରେ , ଅନ୍ୟ ନାମ ପେଡିକୁଲୋସିସ୍ କ୍ୟାପିଟିସ୍ ଇଂରାଜୀରେ ,କିମ୍ବା ) ଏକ ପରଜୀବୀ ମୁଣ୍ଡ ଉକୁଣୀ ପେଡିକୁଲୋସିସ୍ ହ୍ୟୁମାନସ୍ କ୍ୟାପିଟିସ୍‌ଦ୍ୱାରା   ଖପୁରି ଆବରଣରେ   ଏକ ପ୍ରକାର ପରଜୀବୀ ସଂକ୍ରାମକ ରୋଗର ନାମ  । ଉକୁଣୀ କାମୁଡ଼ାଦ୍ୱାରା କୁଣ୍ଡେଇ ହେବା ଅତି ସାଧାରଣ କଥା । ପ୍ରଥମ ଥର ହେଉଥିଲେ ୬ ସପ୍ତାହ ପର୍ଯ୍ୟନ୍ତ ଗଲୁ ନ ହୋଇପାରେ । ଆଉଥରେ ସଂକ୍ରମଣ ହେଲେ ଶୀଘ୍ର ଲକ୍ଷଣ ଆରମ୍ଭ ହୁଏ । ଗଲୁ ହେବାଦ୍ୱାରା ଶୋଇବାରେ ବ୍ୟାଘାତ ହୁଏ । ମୋଟା ମୋଟି ଏହା ଏକ ସାଂଘାତିକ ରୋଗ ନୁହେଁ । ଆଫ୍ରିକାରେ ମୁଣ୍ଡ ଉକୁଣୀ ଅନ୍ୟ କେତେକ ରୋଗ ସୃଷ୍ଟି କରୁଥିଲେ ମଧ୍ୟ ୟୁରୋପ ଓ ଉତ୍ତର ଆମେରିକାରେ ଏହା ହୁଏ ନାହିଁ । ଏହି ରୋଗ ହୋଇଥିବା ଲୋକର ମୁଣ୍ଡ ସଂସ୍ପର୍ଷରେ ଆସିଲେ ଏହି ରୋଗ ହୁଏ । ଏହି ରୋଗର କାରଣ ପରିଚ୍ଛନ୍ନତା ଉପରେ ନିର୍ଭର କରେନାହିଁ । ଏହି ରୋଗ ପ୍ରସାରଣରେ ବିଲେଇ ବା କୁକୁର ଭଳି ପଶୁଙ୍କର କୌଣସି ଭୂମିକା ନ ଥାଏ । ଉକୁଣି କେବଳ ମଣିଷ ରକ୍ତ ପିଇ ବଞ୍ଚନ୍ତି ଓ ମନୁଷ୍ୟ କେଶ ମଧ୍ୟରେ ରହି ପାରନ୍ତି । ବୟଃପ୍ରାପ୍ତ ହେଲେ ଏହାର ଲମ୍ବ ୨ରୁ ୩ ମି.ମି. ହୁଏ । ମାନବଠାରେ ସଂଲଗ୍ନ ନ ହେଲେ ୩ ଦିନଠାରୁ ଅଧିକ ବଞ୍ଚିପାରନ୍ତି ନାହିଁ । ଦେହ ଉକୁଣୀ ଓ କଙ୍କଡ଼ା ଉକୁଣୀଦ୍ୱାରା ମାନବ ମଧ୍ୟ ସଂକ୍ରମିତ ହୋଇପାରନ୍ତି । ଜୀବନ୍ତ ଉକୁଣୀ ଦେଖି ରୋଗ ନିର୍ଣ୍ଣୟ କରାଯାଏ । ପାନିଆ ସାହାଯ୍ୟରେ ମଧ୍ୟ ଖୋଜିଲେ ମିଳନ୍ତି । ରୋଗ ନିର୍ଣ୍ଣୟ ନିମନ୍ତେ ଖାଲି ଅଣ୍ଡାଖୋଳ ଯଥେଷ୍ଟ ନୁହେଁ । ମୁଣ୍ଡ ଲଣ୍ଡା କରିଦେବା ଓ ସରୁଦାନ୍ତ ଥିବା ପାନିଆରେ ବାରମ୍ବାର ମୁଣ୍ଡ କୁଣ୍ଡେଇବା ଏହାର ସମ୍ଭାବ୍ୟ ଚିକିତ୍ସା ଅଟେ । ଅନେକ ଗୁଡ଼ିଏ ମୁଣ୍ଡରେ ଲଗାଇବା ନିମନ୍ତେ ଫଳପ୍ରଦ ଔଷଧ ମିଳୁଛି ଯଥା ମାଲାଥିଅନ, ଇନଭରମେକ୍ଟିନ ଓ ଡାଇମେଟିକୋନ । ପାଇରେଥ୍ରଏଡ ଦଳର ପରମେଥ୍ରୀନ ସାଧାରଣତଃ ବ୍ୟବହାର କରାଯାଏ, କିନ୍ତୁ ବୃଦ୍ଧିକାରୀ ପ୍ରତିରୋଧ ଗୁଣ ଯୋଗୁ ଏହା କମ ଫଳପ୍ରଦ ହୁଏ । ଅନ୍ୟାନ୍ୟ ମେଡିସିନମାନଙ୍କର କାର୍ଯ୍ୟକାରିତାର ପ୍ରମାଣ ମିଳୁନି । ମୁଣ୍ଡ ଉକୁଣୀ ଅତି ସାଧାରଣ, ବିଶେଷତଃ ପିଲାମାନଙ୍କଠାରେ ଦେଖାଯାଏ । ୟୁରୋପରେ ବିଭିନ୍ନ ଦଳ ମଧ୍ୟରୁ ୧ରୁ ୨୦ % ଲୋକଙ୍କୁ ଏହି ସଂକ୍ରମଣ ହୁଏ । ୟୁରୋପରେ ପ୍ରତିବର୍ଷ ୬ରୁ ୧୨ ନିୟୁତ ପିଲା ଏହି ରୋଗର ଶିକାର ହୁଅନ୍ତି । ଏହା ପୁଅଙ୍କ ଅପେକ୍ଷା ଝିଅଙ୍କର ଅଧିକ ହୁଏ । ପୁରାକାଳରୁ ମୁଣ୍ଡ ଉକୁଣୀ ଉପକାରୀ ବୋଲି ଧରାଯାଉଥିଲା, କାରଣ ଏହା ଅଧିକ ବିପଦ ଜନକ ଦେହ ଉକୁଣୀରୁ ରକ୍ଷା କରେ । ଏହି ରୋଗ ଯୋଗୁ ସାମାଜିକ ବାଛନ୍ଦ ହେବା ସମ୍ଭାବନା ରହେ ।
ବରୀ  (କ୍ରମିକ ସଂଖ୍ୟା: ୪୯) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବରୀ ବ୍ଳକ, ରସୁଲପୁର ବ୍ଳକର କିଛି ଅଞ୍ଚଳ ଓ ଯାଜପୁର ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବାଶିଷ ନାୟକ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିଶ୍ୱରଞ୍ଜନ ମଲ୍ଲିକଙ୍କଠାରୁ ୭୧୭୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବାଶିଷ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ନବକିଶୋର ସାମଲଙ୍କଠାରୁ ୧୧,୭୬୭ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଶଙ୍ଖପୁର, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୨ ଅଗଷ୍ଟ ବର୍ଷର ୨୩୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୩୫ତମ  । ବର୍ଷ ଶେଷ ହେବା ପାଇଁ ଆଉ ୧୩୧ ଦିନ ବାକି ଅଛି ।
ଚାଇନିଜ୍ ଖାଦ୍ୟ ଚାଇନିଜ୍ ସଂସ୍କୃତିର ଏକ ଅଂଶ ଅଟେ । ଏହା ଚାଇନାର ବିଭିନ୍ନ ଅଞ୍ଚଳର ଖାଦ୍ୟ ମାନ ଦର୍ଶାଏ । ଚାଇନିଜ୍ ଖାଦ୍ୟ ଏବେ ଦେଶ ବିଦେଶରେ ବ୍ୟାପ୍ତ ଏବଂ ଲୋକପ୍ରିୟ ।
ପୁତ୍ତୁର, ଆନ୍ଧ୍ରପ୍ରଦେଶ ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର ଚିତ୍ତୋଓର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁତ୍ତୁର, ଆନ୍ଧ୍ରପ୍ରଦେଶ ୧୩.୪୪୧୯ ଉତ୍ତର ଅକ୍ଷାଂଶ ଓ ୭୯.୫୫୩୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁତ୍ତୁର, ଆନ୍ଧ୍ରପ୍ରଦେଶ ସହରର ମୋଟ ଜନସଂଖ୍ୟା ୨୯୩୩୭ ଅଟେ । ସେଥି ମଧ୍ୟରୁ ୫୦.୩୨% ଜଣ ପରୁଷ ହୋଇଥିବା ବେଳେ ୪୯.୬୮% ଜଣ ନାରୀ ଅଟନ୍ତି । ପୁତ୍ତୁର, ଆନ୍ଧ୍ରପ୍ରଦେଶର ସାକ୍ଷରତା ହାର ୭୧.୪୯% ଅଟେ । ଏହା ଜାତୀୟ ହାରଠାରୁ -୬.୬୫% ପ୍ରତିଶତ କମ ଅଟେ । ସେଥିରୁ ୩୯.୫୫% ପ୍ରତିଶତ ପୁରୁଷ ଓ ୩୧.୯୩% ନାରୀ ଅଟନ୍ତି । ୧୧.୪୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ପୁତ୍ତୁର, ଆନ୍ଧ୍ରପ୍ରଦେଶର ସରକାରୀ ଭାଷା ଅଟେ ।
ସାଦିୟା ଇସଲାମ ମୌ ଜଣେ ବଙ୍ଗଳାଦେଶୀ ଅଭିନେତ୍ରୀ ଓ ମଡେଲ୍, ଯିଏକି ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନରେ କାମ କରନ୍ତି । ସେ ମୁଖ୍ୟତଃ ମୌ ଭାବରେ ପରିଚିତ । ୯୦ ଦଶକରେ ସେ ଦୂରଦର୍ଶନ ବିଜ୍ଞାପନରେ ଅଭିନୟ କରି ଲୋକପ୍ରିୟତା ଅର୍ଜନ କରିଥିଲେ । ଅଭିନୟ ଜୀବନ ମୌ ୧୯୮୯ ମସିହାରେ ଦୂରଦର୍ଶନ ବିଜ୍ଞାପନରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବିଜ୍ଞାପନ ଥିଲା ମାଉଣ୍ଟ ସାମ୍ପୁ । ଏହାପରେ ୧୯୯୪ ମସିହାରେ ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା ଅଭିମାନେ ଅନୁଭବେ । ୨୦୧୮ ମସିହାରେ ସେ ଲକ୍ସ ସୁପରଷ୍ଟାର କାର୍ଯ୍ୟକ୍ରମର ବିଚାରପତି ଥିଲେ । ବ୍ୟକ୍ତିଗତ ଜୀବନ ମୌ ବଙ୍ଗଳାଦେଶୀ ଅଭିନେତା ଓ ନିର୍ଦ୍ଦେଶକ ଜାହିଦ ହାସନଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି ।
କାଦମ୍ବିନୀ ଗାଙ୍ଗୁଲି (ଜନ୍ମ ୧୮ ଜୁଲାଇ ୧୮୬୧ ଓ ମୃତ୍ୟୁ ୩ ଅକ୍ଟୋବର୧୯୨୩) ଭାରତର ପ୍ରଥମ ମହିଳା ସ୍ମାତକ ଓ ଫିଜିସିୟାନ ଥିଲେ  । ଏହା ଛଡା ଭାରତୀୟ ରାଷ୍ଟ୍ରୀୟ କଂଗ୍ରେସ ଅଧିବେସନରେ ଭାଷଣ ଦେଇଥିବା ପ୍ରଥମ ମହିଳା ହେବାର ଗୌରବ ମଧ୍ୟ ସେ ପାଇଥିଲେ । ସେ ପ୍ରଥମ ଦକ୍ଷିଣ ଏସୀୟ ମହିଳା ଥିଲେ ଯିଏକୁ ୟୁରୋପିୟ ମେଡିସିନରେ ପ୍ରଶିକ୍ଷଣ ପାଇଥିଲେ । ସେ କୋଇଲା ଖଣିରେ କାମ କରୁଥିବା ସ୍ତ୍ରୀ ଲୋକମାନଙ୍କ ପାଇଁ ମଧ୍ୟ ବ‌ହୁତ କାର୍ଯ୍ୟ କରିଛନ୍ତି । ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟଙ୍କ ରଚନାବଳୀରୁ ସେ ବ‌ହୁତ ପ୍ରଭାବିତ ଥିଲେ। ତାଙ୍କ ମନରେ ଦେଶଭକ୍ତିର ଭାବନା ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟଙ୍କ କାବ୍ୟରୁ ହିଁ ଅସିଥିଲା । ପ୍ରାରମ୍ଭିକ ଜୀବନ ଏବଂ କ୍ୟାରିୟର କାଦମ୍ବିନୀ ଗାଙ୍ଗୁଲିଙ୍କ ଜନ୍ମ ବ୍ରିଟିଶକାଳୀନ ଭାରତରେ ୧୮ ଜୁଲାଇ ୧୮୬୧ରେ ମଙ୍ଗଳପୁର, ବିହାରରେ ହୋଇଥିଲା। ତାଙ୍କ ପରିବାର ଚନ୍ଦସୀରେ (ବାରିସାଲ, ଏବେ ବାଂଲାଦେଶ) ଥିଲା  । ତାଙ୍କ ପିତାଙ୍କରା ନାମ ବୃଜକିଶୋର ବାସୁ ଥିଲା । ଉଦାର ବିଚାରରେ ଧନୀ ଥିବା କାଦମ୍ବିନୀ ଗାଙ୍ଗୁଲିଙ୍କ ପିତା ଝିଅର ଶିକ୍ଷା ଉପରେ ସମ୍ପୁର୍ଣ ଧ୍ୟାନ ଦେଲେ । କାଦମ୍ବିନୀ ୧୮୮୨ ମସିହାରେ କୋଲକାତା ବିଶ୍ୱବିଦ୍ୟାଳୟରୁ ବି.ଏର ପରୀକ୍ଷା ଉତ୍ତୀର୍ଣ କଲେ । କୋଲକାତା ବିଶ୍ୱବିଦ୍ୟାଳୟରରେ ୧୮୮୬ ମସିହାରେ ଚିକିତ୍ସା ସ୍ନାତକ ପାଇବାରେ ପ୍ରଥମ ମହିଳା ଥିଲେ। ଏହା ପରେ ସେ ବିଦେଶ ଗଲେ ଏବଂ ଗ୍ଲସ୍ଗୋ ଓ ଏଡିନବର୍ଗ ବିଶ୍ୱବିଦ୍ୟାଳୟରୁ ଉଚ୍ଚ ଡିଗ୍ରୀ ହାସଲ କଲେ । ଦେଶକୁ କାଦମ୍ବିନୀ ଗାଙ୍ଗୁଲି ରୁପରେ ୧୯୦୦ ଶତାବ୍ଦୀରେ ପ୍ରଥମ ମହିଳା ଡାକ୍ତର ମିଳିଥିଲା । ସେ ଭାରତର ପ୍ରଥମ ମହିଳା ଫିଜିସିୟନ ହେବାର ଗୌରବ ପାଇଥିଲେ ଏବଂ ଦକ୍ଷିଣ ଏସିୟାର ପ୍ରଥମ ମହିଳା ଥିଲେ ଯିଏକି ୟୁରୋପିଆନ୍ ମେଡିସିନରେ ପ୍ରଶିକ୍ଷଣ ନେଇଥିଲେ। ବ୍ୟକ୍ତିଗତ ଜୀବନ ବ୍ରହ୍ମ ସମାଜର ନେତା ଦ୍ୱାରକାନାଥ ଗଙ୍ଗୋପାଧ୍ୟାୟଙ୍କ ସ‌ହିତ କାଦମ୍ବିନୀଙ୍କ ବିବାହ ହୋଇଥିଲା । ଦ୍ୱାରକାନାଥ ମହିଳାଙ୍କ ସ୍ଥିତି ସୁଧାରିବାରେ ପ୍ରଥମରୁ ପ୍ରଭାବଶାଳୀ ଥିଲେ । କାଦମ୍ବିନି ଏହି କ୍ଷେତ୍ରରେ ତାଙ୍କର ସ‌ହାୟକ ସିଦ୍ଧ ହେଲେ।ସେ ବାଳିକାଙ୍କ ବିଦ୍ୟାଳୟରେ ଗୃହ ଉଦ୍ୟୋଗ ସ୍ଥାପନ କରିବାର କାର୍ଯ୍ୟକୁ ପ୍ରଶୟ ଦେଲେ ।ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟଙ୍କ ରଚନାବଳୀରୁ ସେ ବ‌ହୁତ ପ୍ରଭାବିତ ଥିଲେ। ତାଙ୍କ ମନରେ ଦେଶଭକ୍ତିର ଭାବନା ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟଙ୍କ କାବ୍ୟରୁ ଅସୁଥିଲା । ସେ ସାର୍ବଜନିକ କାରଯ୍ୟରେ ଭାଗ ନେବାକୁ ଲାଗିଲେ । ସାମାଜିକ ଏବଂ ରାଜନୈତିକ ଗତିବିଧି କଂଗ୍ରେସର ୧୮୮୯ର ମାଡ୍ରାସ ଅଧିବେସନରେ ସେ ଭାଗନେଇଥିଲେ ଏବଂ ଭାଷଣ ଦେଇଥିଲେ । କଂଗ୍ରେସ ଅଧିବେସନରେ ଭାଷଣ ଦେବାରେ ପ୍ରଥମ ମହିଳା ଥିଲେ ସେ । ୧୯୦୬ରେ କୋଲକାତା କଂଗ୍ରେସରୁ ଅବସର ପରେ ଆୟୋଜିତ ମହିଳା ସମ୍ମିଲନରେ ଅଧ୍ୟକ୍ଷତା କରିଥିଲେ । ସେ ସମୟରେ ମହାତ୍ମା ଗାନ୍ଧି ଆଫ୍ରିକାରେ ବର୍ଣଭେଦ ବିରୁଦ୍ଧରେ ସତ୍ୟାଗ୍ରହ ଆନ୍ଦୋଳନ ଚଲାଇଥିଲେ । କାଦମ୍ବିନି ସେହି ଆନ୍ଦୋଳନର ସ‌ହାୟତା ପାଇଂ କୋଲକାତାରେ ଚାନ୍ଦା ଜମା କରିବା ଆରମ୍ଭ କଲେ । ୧୯୧୪ରେ ଯେବେ ମହାତ୍ମା ଗାନ୍ଧି କଲିକତା ଆସିଲେ ତାଙ୍କ ସମ୍ମାନରେ ଆୟୋଜନ କରାଯାଇଥିବା ସଭାର ଅଧ୍ୟକ୍ଷତା କାଦମ୍ବିନି କରିଥିଲେ। ନିଧନ ୩ ଅକ୍ଟୋବର ୧୯୨୩ ମସିହାରେ କାଦମ୍ବିନି ଗାଙ୍ଗୁଲିଙ୍କ ଦେହାନ୍ତ ହୋଇଥିଲା ।
ରିଭାରୋକ୍ସାବାନ  (ଇଂରାଜୀ ଭାଷାରେ ), ବ୍ରାଣ୍ଡ ନାମ ଜାରେଲ୍ଟୋ/ , ଏକ ରକ୍ତ ପତଳାକାରୀ ଔଷଧ ଯାହା ରକ୍ତ ଜମାଟ ପ୍ରତିରୋଧ ନିମନ୍ତେ ଦିଆଯାଏ  । ନିର୍ଦ୍ଦିଷ୍ଟ ଭାବରେ ଏହା ଗଭୀର ଶିରା ଥ୍ରୋମ୍ବୋସିସ୍ ଏବଂ ଫୁସଫୁସ ଏମ୍ବୋଲିଜ୍ମର ଚିକିତ୍ସା ପାଇଁ ଓ ରକ୍ତ ଜମାଟ ପ୍ରତିରୋଧ ନିମନ୍ତ ଆଟ୍ରିଆଲ୍ ଫାଇବ୍ରିଲେସନ ଏବଂ ହିପ କିମ୍ବା ଆଣ୍ଠୁ ଅସ୍ତ୍ରୋପଚାର ପରବର୍ତ୍ତୀ ସମୟରେ ବ୍ୟବହୃତ ହୁଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୁଏ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ମେରୁଦଣ୍ଡ ହେମାଟୋମା ଏବଂ ଆନାଫାଇଲକ୍‌ସିସ ହୋଇପାରେ  ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ୱାରଫାରିନ ତୁଳନାରେ ଏହାର ଅନ୍ୟାନ୍ୟ ଔଷଧ ସ‌ହିତ ଅଳ୍ପ ପ୍ରତିକ୍ରିୟା ହୁଏ । ଏହା ଫ୍ୟାକ୍ଟର ଏକ୍ସଏର କାର୍ଯ୍ୟକଳାପକୁ ଅବରୋଧ କରି କାର୍ଯ୍ୟ କରେ  ରିଭାରୋକ୍ସାବାନ ୨୦୦୭ ମସିହାରେ ପେଟେଣ୍ଟ ହୋଇଥିଲା ଏବଂ ୨୦୧୧ ମସିହାରେ ଆମେରିକାରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା ଯୁକ୍ତରାଷ୍ଟ୍ରରେ ଏହା ୨୦୨୪ ମସିହା ପର୍ଯ୍ୟନ୍ତ ସାଧାରଣ ଔଷଧ ଭାବରେ ଉପଲବ୍ଧ ହେବ ନାହିଁ  ଏକ ମାସ ଯୋଗାଣ ନିମନ୍ତେ ବ୍ରିଟେନରେ ୨୦୨୦ ମସିହାରଏଏନଏଚଏସର   ୫୦ ଏହା ବାବଦରେ ଖର୍ଚ୍ଚ ହୋଇଥିଲା । ଆମେରିକାରେ ଏହି ପରିମାଣର ହୋଲସେଲ୍ ମୂଲ୍ୟ ଆମେରିକୀୟ 430 ଡଲାର ଥିଲା । ୨୦୧୭ ମସିହାରେ ଏହା ଆମେରିକାର ୧୦୯ ତମ ସାଧାରଣ ଔଷଧ ଥିଲା, ଯେଉଁଥିରେ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
କୋଣାର୍କ ସଂଗ୍ରହାଳୟ ଭାରତୀୟ ପ୍ରତ୍ନତତ୍ତ୍ୱ୍ ବିଭାଗଦ୍ୱାରା ୧୯୬୮ ମସିହାରେ ନିର୍ମାଣ ହୋଇଥିଲା କୋଣାର୍କର ଏହି ପ୍ରତ୍ନତତ୍ତ୍ୱ୍ ସଂଗ୍ରାହାଳୟ। ଦେଶବିଦେଶର କଳା ସ୍ଥାପତ୍ୟ ସ୍ଥାନ ପାଇଛି ଏହି ସଂଗ୍ରାହାଳୟରେ। ବିଶେଷ ଭାବରେ କୋଣାର୍କ ସୂର୍ଯ୍ୟ ମନ୍ଦିରର ଭଗ୍ନାବଶେଷ ସ୍ଥାପତ୍ୟଗୁଡ଼ିକ ଏଠାରେ ସ୍ଥାନ ପାଇଛି। ଏହି ସଂଗ୍ରାହାଳୟରେ ବର୍ତ୍ତମାନ ରହିଛି ତ୍ରୟୋଦସଶ ଶତାବ୍ଦୀର ଅଶୋକଙ୍କର ପ୍ରତିମୂର୍ତ୍ତୀ ଓ ବ୍ରାହ୍ମୀ ଲିପି଼। ସେହିପରି ସୂର୍ଯ୍ୟ ଦେବତଙ୍କ ପ୍ରସ୍ତର ମୂର୍ତ୍ତୀ ,ଗୋଟିଏ ପୁନଃନିର୍ମିତ ରଥର ଚକ୍ର ଏବଂ ବରାହ ଓ ନରସିଂହଙ୍କର ପ୍ରସ୍ତର ମୂର୍ତ୍ତୀ ମଧ୍ୟ ଏହି ଗ୍ୟାଲେରୀରେ ସ୍ଥାନ ପାଇଛି଼। ସେହିପରି ପୁନଃନିର୍ମିତ ମନ୍ଦିର କାନ୍ଥ ସହିତ ଦୁଇଜଣ ସଂଗୀତଜ୍ଞ,କେତେକ ପଶୁମାନଙ୍କ ପ୍ରସ୍ଥର ନିର୍ମିତ ମୁଣ୍ଡ ଏବଂ ମୁଣ୍ଡ ବିହିନ ସ୍ଥାପତ୍ୟଗୁଡ଼ିକ ଦ୍ୱିତୀୟ ଗ୍ୟାଲେରୀର ମୁଖ୍ୟ ଆକର୍ଷଣ ହୋଇଛି। ତୃତୀୟ ଗ୍ୟଲେରୀର ସ୍ଥାନ ପାଇଛି ମୁଣ୍ଡ ବିହିନ ମହିଳାଙ୍କ ପ୍ରତିମୂର୍ତ୍ତୀ ସହ ଦୁଇଟି ପଶୁଙ୍କ ପ୍ରତିମୂର୍ତ୍ତୀ ଯାହା ସୂର୍ଯ୍ୟନାରାୟଣଙ୍କୁ ପୂଜା କରୁଥିବାର ଜଣା ଯାଇଛି। ଏହାଛଡା ଏଠାରେ ଗଜଲକ୍ଷ୍ମୀଙ୍କ ପ୍ରତିମୂର୍ତ୍ତୀ ଓ ନରସିଂହଦେବଙ୍କ ଶିବଲିଙ୍ଗ ,ପ୍ରଭୁ ଜଗନ୍ନାଥ ଏବଂ ଦେବୀ ଦୁର୍ଗାଙ୍କୁ ପୂଜା କରୁଥିବାର ପ୍ରତିମୂର୍ତ୍ତୀ ଶୋଭା ପଉଅଛି଼।ସେହିପରି ଚତୁର୍ଥ ଗ୍ୟାଲେରୀରେ ନୃତ୍ୟାଙ୍ଗନାଙ୍କଦ୍ୱାରା ନୃତ୍ୟରତ ରାଜସଭାର ପ୍ରତିମୂର୍ତ୍ତୀ ରହିଛି। ସୂର୍ଯ୍ୟ ଦେବ ଚାଲୁଥିବା ହାତୀ ଏବଂ ବିଭିନ୍ନ ଭଙ୍ଗୀରେ ଥିବା କନ୍ୟାମାନଙ୍କର ପ୍ରତିମୂର୍ତ୍ତୀ ଏଠାରେ ପର୍ଯ୍ୟଟକମାନଙ୍କୁ ବିଶେଷ ଭାବରେ ଆକୃଷ୍ଟ କରିଥାଏ।
କାଳିଜାଇ ମନ୍ଦିର ଓଡ଼ିଶାର ଚିଲିକା ହ୍ରଦର ଏକ ଛୋଟ ଦ୍ୱୀପ ମଧ୍ୟରେ ଅବସ୍ଥିତ। ନୀଳ ଜଳର ଚଦରରେ ଆବୃତ ହୋଇ ଥିବା ଏହି ପବିତ୍ର ସ୍ଥାନ ଓଡ଼ିଶା ପର୍ଯ୍ୟଟନର ଏକ ଐତିହାସିକ କିମ୍ବଦନ୍ତୀ ଭାବେ ଜଣାଶୁଣା। ପ୍ରାୟ ୨୯ ଏକର ପାହାଡରେ ପରିପୂର୍ଣ୍ଣ ଏ ଦ୍ୱୀପରେ ମା  କାଳିଜାଇ ପୂଜା ପାଉଛନ୍ତି । କାଳିଜାଇ ଚିଲିକାର ଏକ ସ୍ୱତନ୍ତ୍ର ଆକର୍ଷଣ । ପ୍ରତିବର୍ଷ ଲକ୍ଷ ଲକ୍ଷ ଲୋକ ଏଠାକୁ ମା ଙ୍କ ଦର୍ଶନ ପାଇଁ ଆସିଥନ୍ତି । ମକର ସଂକ୍ରାନ୍ତିରେ କାଳିଜାଇ ପୀଠରେ ପ୍ରସିଦ୍ଧ ମକରମେଳା ଅନୁଷ୍ଠିତ ହୁଏ । ଜାନୁଆରୀ ମାସରେ ପଡୁଥିବା ମକରମେଳା ଏଠାକାର ଏକମାତ୍ର ଲୋକପ୍ରିୟ ପର୍ବ । ଏହି ପର୍ବରେ ଆଖପାଖ ଅଞ୍ଛଳର ହଜାର ହଜାର ଭକ୍ତଙ୍କ ସମାଗମ ହୋଇଥାଏ । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ କାଳି ଓ ଜାଇ, ମା  ଙ୍କର ଦୁଇ ପୃଥକ ପୃଥକ ସ୍ୱରୂପ । ମା କାଳୀ ହିନ୍ଦୁ ଧର୍ମର ପ୍ରତ୍ୟକ୍ଷ ଅଧିଷ୍ଠାତ୍ରୀ ଦେବୀ ହୋଇଥିବା ବେଳେ ଜାଇ ସ୍ଥାନୀୟ ଅଞ୍ଛଳର ଜଣେ ସାଧାରଣ ଝିଅ ଥିଲା । ଯିଏକି କୈାଣସି ସମୟରେ ଚିଲିକାର ଗଭୀର ଗଣ୍ଡ ମଧ୍ୟରେ ବିଲୀନ ହୋଇଯାଇଥିଲା । ସେଠାରେ ଅବସ୍ଥିତ ଅନ୍ୟ ଏକ ଦ୍ୱୀପ ପାରିକୁଦକୁ ବିବାହ କରି ନିଜ ପିତାଙ୍କ ସହ ଯାଉଥିବା ବେଳେ ଭୟଙ୍କର ଝଡର ସମ୍ମୁଖୀନ ହୋଇଥିଲା । ଝଡର ପ୍ରଭାବ ଅତି ତୀବ୍ର ଥିବାରୁ ନାଆଟି ସେହି ଗଣ୍ଡ ମଧ୍ୟରେ ଓଲଟି ପଡ଼ିଥିଲା । ପରେ ଜାଇର ପିତା ଓ ନାବିକ ଉଭୟ ବର୍ତ୍ତିଯାଇଥିଲେ , ମାତ୍ର ଜାଇର କୈଣସି ପତ୍ତା ମିଳିନଥିଲା । ଶୁଣିବାକୁ ମିଳେ ଯେ ଏହି ଘଟଣାର କିଛିଦିନ ପରେ ସେହି ବାଟ ଦେଇ ଯାଉଥିବା ନାବିକମାନେ ଜାଇର କାନ୍ଦଣା ଶୁଣିବାକୁ ପାଉଥିଲେ । ତେଣୁ ଧିରେ ଧିରେ ତାଙ୍କୁ ମା କାଳିଙ୍କ ଆଖ୍ୟା ଦେଇ ବିପଦ ସମୟରେ ସ୍ମରଣ କରିବାକୁ ଲାଗିଲେ । ଐତିହାସିକ ତଥ୍ୟ ଅନୁସାରେ ମା କାଳିଜାଇଙ୍କ ମନ୍ଦିର ପ୍ରାୟ ୧୭୧୭ ମସିହାରେ ପାରିକୁଦର ରାଜା ଶ୍ରୀ ଜଗନ୍ନାଥ ମାନସିଂହଙ୍କଦ୍ୱାରା ନିର୍ମାଣ ହୋଇଥିଲା । ଏହା ପରଠୁ ମା ସେଠାରେ ଅଧିଷ୍ଠାତ୍ରୀ ଦେବୀ ରୂପେ ପୂଜା ପାଇ ଆସୁଛନ୍ତି । ବିଶ୍ୱାସ ଲକ୍ଷ ଲକ୍ଷ ଲୋକ ଚିଲିକା ହ୍ରଦ ଉପରେ ନିଜ ଜୀବିକା ନିର୍ବାହ ପାଇଁ ନିର୍ଭର କରିଥାନ୍ତି । ମାଛ ଓ ବିଭିନ୍ନ ସାମଗ୍ରୀ ସଂଗ୍ରହ କରିବା ପାଇଁ ପ୍ରତିଦିନ ସେମାନଙ୍କୁ ଚିଲିକାର ଗଭୀର ଗଣ୍ଡ ମଧ୍ୟକୁ ଯିବାକୁ ପଡ଼ିଥାଏ । ବିଶ୍ୱାସ ଅଛି ଯେ ସେହି ମତ୍ସ୍ୟଜୀବୀମାନଙ୍କୁ ମା କାଳିଜାଇ ପ୍ରତି ବିପଦ ମୁହୁର୍ତ୍ତରେ ବିଭିନ୍ନ ଝଡଝଞାରୁ ରକ୍ଷା କରିଥାନ୍ତି । ତେଣୁ ଚିଲିକାର ମତ୍ସ୍ୟଜୀବୀମାନେ , ତାଙ୍କୁ ଇଷ୍ଟଦେବୀ ରୂପେ ପୂଜା କରନ୍ତି । ଗମନାଗମନ ସୁବିଧା କାଳିଜାଇକୁ ଯିବାକୁ ହେଲେ , ପ୍ରଥମେ ରାଜଧାନୀ ଭୁବନେଶ୍ୱରରୁ ସଡକପଥରେ ବାଲୁଗାଁ ପର୍ଯ୍ୟନ୍ତ ପ୍ରାୟ ୯୧ କିମି. ଅତିକ୍ରମ କରିବାକୁ ପଡ଼ିବ । ଏହା ପରେ ବାଲୁଗାଁଠାରୁ ୧୮ କିମି. ଦୂର କାଳିଜାଇକୁ ଜଳପଥ ଦେଇ ଯିବାକୁ ହେବ । ଏଥିପାଇଁ ବିଭିନ୍ନ ଲଞ୍ଛର୍ ଓ ବୋଟ୍ର ସୁବିଧା ରହିଛି ।
ସଂସ୍କୃତ:      ,ଆକ୍ଷରିକ ଅର୍ଥରେ ଧୁମାଚ୍ଛାଦିତ   ଦଶଜଣିଆ ମହାବିଦ୍ୟା   ତାନ୍ତ୍ରିକ ଦେବୀଙ୍କ   ମଧ୍ୟରୁ ଜଣେ ଦେବୀ । ହିନ୍ଦୁ   ସ୍ୱର୍ଗୀୟ ମାତାଙ୍କର ଭୟାବ‌ହ ଦେବୀ   ସ୍ୱରୁପ ହେଉଛନ୍ତି ଧୁମାବତୀ । ତାଙ୍କୁ ଚିତ୍ରରେ ଅନେକ ସମୟରେ ଏକ ବୃଦ୍ଧା ଓ ଅସୁନ୍ଦରୀ ବିଧବା ଭାବରେ ଦର୍ଶାଯାଏ, ଅଶୁଭ ଓ ଅନାକର୍ଷଣୀୟ ଯେପରିକି କାଉ ଓ ଚତୁର୍ମାସ୍ୟା   ସମୟ । ତାଙ୍କ ବର୍ଣ୍ଣନାରେ ସେ ମଶାଣୀରେ   ଘୋଡ଼ା ନଥିବା ରଥରେ ବା କାଉ ଉପରେ ସବାର ହୋଇ ଉଡ଼ୁଥିବା ଦେଖାଯାଏ । ତାଙ୍କ ପ୍ରାର୍ଥନା କଲେ କେତୁ ଗ୍ରହ ଶାନ୍ତ ହେଉଥିବା କୁହାଯାଏ । ପ୍ରଳୟ  ( ) ସମୟରେ ଧୁମାବତୀଙ୍କର ଆବିର୍ଭାବ ବୁଏ ଓ ପ୍ରଳୟ ତ‌ଥା ପୁନର୍ବାର ସୃଷ୍ଟି ଆରମ୍ଭ ହେବା ପର୍ଯ୍ୟନ୍ତ ଯେଉଁ ଶୁନ୍ୟ କାଳ ସୃଷ୍ଟି ହୁଏ ସେ ସେହି ସମୟରେ ରହନ୍ତି  । ସାଧାରଣଃ ଅଶୁଭ ଗୁଣମାନଙ୍କ ସ‌ହିତ ସମ୍ପର୍କ ଥିବା ଧୁମାବତୀଙ୍କର ଏକ ହଜାର ନାମର ଶ୍ଳୋକ ଗାୟନ କଲେ ତାଙ୍କର ଯୁକ୍ତାତ୍ମକ ଓ ବିଯୁକ୍ତାତ୍ମକ ଉଭୟ ଗୁଣ ପ୍ରକାଶ ପାଏ । ସେ ଜଣେ ନରମ ହୃଦୟ ଦେବୀ ଓ ବରଦାତ୍ରୀ ଭାବରେ ଜଣାଶୁଣା । ଧୁମାବତୀ ଜଣେ ଉତ୍ତମ ଶିକ୍ଷକ ଯିଏ ସଂସାରର ସର୍ବୋତ୍ତମ ଜ୍ଞାନର ଭଣ୍ଡାର ଓ ଶୁଭ, ଅଶୁଭ ଭଳି ମୋହମାୟାରୁ ଦୂରରେ ଥାଆନ୍ତି । ତାଙ୍କର ଅସୁନ୍ଦର ଆକୃତିରୁ ଏହି ଶିକ୍ଷା ମିଳେ ଯେ ବାହ୍ୟ ଆକୃତି କେବଳ ଏକ ମିଥ୍ୟା ଓ ଅନ୍ତର୍ଦୃଷ୍ଟିରେ ଜୀବନର ସତ୍ୟ ଉପଲବ୍‌ଧି କରିବା ଉଚିତ୍ । ଧୁମାବତୀଙ୍କୁ ସିଦ୍ଧିଦାତ୍ରୀ କୁହାଯାଏ ଯିଏ ସକଳ ଅସୁବିଧାରୁ ମୁକ୍ତ କରନ୍ତି, ସମସ୍ତ କାମନା ଓ ବାସନା‌କୁ ପୁରସ୍କୃତ କରନ୍ତି ଓ ଜ୍ଞାନ ତ‌ଥା ମୋକ୍ଷ   ମଧ୍ୟ ପ୍ରଦାନ କରନ୍ତି । ଶତ୍ରୁମାନଙ୍କୁ ପରାସ୍ତ କରିବାକୁ ମଧ୍ୟ ତାଙ୍କ ପୂଜା କରାଯାଏ । ସମାଜରେ ଥିବା ଅବିବାହିତ, ବିଧବା, ସଂସାରତ୍ୟାଗୀ ଓ ତାନ୍ତ୍ରିକମାନଙ୍କ ନିମନ୍ତେ ଏହା ଏକ ଆଦର୍ଶ ପୂଜା । ବାରାଣସୀରେ ଥିବା ତାଙ୍କ ମନ୍ଦିରରେ ସେ ଅଶୁଭର ଉର୍ଦ୍ଧ୍ୱକୁ ଯାଇ ଏକ ସୁରକ୍ଷାକାରୀ ଦେବୀର ମାନ୍ୟତା ପାଇଛନ୍ତି । ତେଣୁ ସେଠାରେ ବିବାହିତ ଯୋଡ଼ି ମଧ୍ୟ ପୂଜା କରନ୍ତି । ତାଙ୍କର ଅନେକ ସମର୍ପିତ ମନ୍ଦିର ଅଛି କିନ୍ତୁ ମଶାଣି ଓ ଜଙ୍ଗଲ ଭଳି ନିରୋଳା ସ୍ଥାନରେ ତାଙ୍କର ତାନ୍ତ୍ରିକ ମତରେ ପୂଜା ଚାଲିଆସୁଛି । ମହାବିଦ୍ୟା ଦଳ ବାହାରେ ଧୁମାବତୀଙ୍କର କ୍ୱଚିତ ସ୍ୱାଧୀନ ସ୍ଥିତି ଅଛି । ମହାବିଦ୍ୟା ସ‌ହିତ ତାଙ୍କର ଯୋଗଦାନର ପୂର୍ବର କୌଣସି ଐତିହାସିକ ତ‌ଥ୍ୟ ମିଳୁନି । ଦାରିଦ୍ର୍ୟ, ନିରାଶା ଓ ଯନ୍ତ୍ରଣାକୁ ଧୁମାବତୀଙ୍କୁ ନିରିତ୍ରି ସ‌ହିତ ଯୋଡ଼ାଯାଇଛି; ନିରିତ୍ରି ହେଉଛନ୍ତି ରୋଗ, କଷ୍ଟ ଲକ୍ଷ୍ମୀଛଡ଼ା ଓ ଦୁର୍ଭାଗ୍ୟର ଦେବୀ । ଏହି ଲିସ୍ଟ ବା ଚିଠା ସ‌ହିତ କିନସ୍ଲେ ଜ୍ୟେଷ୍ଠା   ନାମକ ଆଉ ଜଣେ ଦେବୀଙ୍କୁ ଯୋଡ଼ିଛନ୍ତି । ବୈଦିକ ଠାକୁରାଣୀ ନିରିତିଙ୍କୁ ମୃତ୍ୟୁ, କ୍ଷୟ, ଦୁର୍ଭାଗ୍ୟ, କ୍ରୋଧ ଓ ଆବଶ୍ୟକତାର ଦେବୀ ଭାବରେ ମାନନ୍ତି । ଶ୍ଳୋକଦ୍ୱାରା ତାଙ୍କୁ ଦୂରରେ ରହିବାକୁ ଜୋର ଦିଆଯାଏ । ନିରିତିଙ୍କ ଭଳି ଧୁମାବତୀଙ୍କୁ କଷ୍ଟ ଓ ନିରାଶା ଶାସ୍ତ୍ର ସ‌ହିତ ଯୋଡ଼ାଯାଏ । ଜ୍ୟେଷ୍ଠା ଏକ ପ୍ରାରମ୍ଭିକ ହିନ୍ଦୁ ଠାକୁରାଣ ଯାହାଙ୍କର ଧୁମାବତୀଙ୍କ ସ‌ହିତ କିଛି ସାମଞ୍ଜସ୍ୟ ଅଛି । ଧୁମାବତୀଙ୍କ ଭଳି ସେ କଳା, ଅସୁନ୍ଦରୀ ଓ କାଉ ସ‌ହିତ ତାଙ୍କୁ ଯୋଡ଼ାଯାଇଛି । କୌଣସି ଶୁଭକୁ ଜ୍ୟେଷ୍ଠା ସ‌ହ୍ୟ କରିପାରନ୍ତିନି । ଯ୍ୟେଷ୍ଠାଙ୍କ ଭଳି ଧୁମାବତୀ କଳହ, ଅଶୁଭ ସ୍ଥାନ ଓ କୁଭାବନା ସ‌ହିତ ରହନ୍ତି । କମେଣ୍ଟେଟର ଲକ୍ଷ୍ମଣ ଦେସିକା ସାରାଦାତିଳକ ସାଥିରେ ଧୁମାବତୀ ଓ ଜ୍ୟେଷ୍ଠାଙ୍କୁ ଯୋଡ଼ିଛନ୍ତି । ଧନ, ଭାଗ୍ୟ ଓ ସୌନ୍ଦର୍ଯ୍ୟର ଦେବୀ ଲକ୍ଷ୍ମୀଙ୍କର ଠିକ୍ ଓଲଟା ଅଲକ୍ଷ୍ମି ଓ ଧୁମାବତୀଙ୍କୁ ହାତରେ ଝାଡ଼ୁ ଓ କାଉ ଧ୍ୱଜ ଧରିଥିବା ବୃଦ୍ଧା ଭଳି ଚିତ୍ରିତ କରାଯାଏ । ଉଭୟ କ୍ଷୁଧା, ତୃଷା, ଆବଶ୍ୟକତା ଓ ଦାରିଦ୍ର୍ୟର ପ୍ରତୀକ ।
ହିରାଖଣ୍ଡ ଏକ୍ସପ୍ରେସ, ଟ୍ରେନଟି ଛତିଶଗଡ଼ର ଜଗଦଲପୁରଠାରୁ ଓଡ଼ିଶାର ରାଜଧାନୀ ଭୁବନେଶ୍ୱର ପର୍ଯ୍ୟନ୍ତ ଚଳାଚଳ କରେ । ପ୍ରଥମେ ରାୟଗଡ଼ାରୁ ବିଜୟନଗରମ ହୋଇ ଓ ଭୁବନେଶ୍ୱର ଯାଏଁ ଚାଲୁଥିଲା । କ୍ରମେ ଏହା କୋରାପୁଟ ପର୍ଯ୍ୟନ୍ତ ଚାଲିଲା । ବର୍ତ୍ତମାନ ଏହା ସମ୍ପୂର୍ଣ୍ଣ ଅଲଗା ରୁଟ ଦେଇ ଜଗଦଲପୁରଠାରୁ ଭୁବନେଶ୍ୱର ଯାଏ ଚାଲୁଛି । ସମୟ ତାଲିକା ହିରାଖଣ୍ଡ ଏକ୍ସପ୍ରେସ ପ୍ରତ୍ୟହ ଭୁବନେଶ୍ୱରରୁ ୧୯.୩୫ ବା ସନ୍ଧ୍ୟା ୭.୩୫ରେ ଛାଡି ଗନ୍ତବ୍ୟ ସ୍ଥଳ ଜଗଦଲପୁରରେ ପରଦିନ ୧୩.୩୦ ବା ଦିନ ୧.୩୦ରେ ପହଞ୍ଚେ । ପୁଣି ଜଗଦଲପୁରରୁ ୧୪.୩୦ ବା ଦିନ ୨.୩୦ରେ ଛାଡି ଭୁବନେଶ୍ୱରରେ ପରଦିନ ୦୮.୨୫ ବା ସନ୍ଧ୍ୟା ୮.୨୫ରେ ପହଞ୍ଚେ । ମୁଖ୍ୟ ରହଣି ଜୟପୁର, କୋରାପୁଟ ଜଂକ୍ସନ, ରାୟଗଡ଼ା, ବିଜୟନଗରମ, ଶ୍ରୀକାକୁଲମ, ପଲାଶା, ବ୍ରହ୍ମପୁର ଓ ଖୋର୍ଦ୍ଧାରୋଡ଼ ଦେଇ ଏହା ଭୁବନେଶ୍ୱର ଆସେ । ବିଚ୍ଛିନ୍ନ ଗତିପଥ ଅଗଷ୍ଟ ୧୧ , ୨୦୧୨ରୁ ଆଉ ଏକ ଟ୍ରେନ ଜୁନାଗଡ - ଭବାନୀପାଟଣା ରେଳପଥରେ ଚାଲିଲା । ଏହି ଟ୍ରେନଟି ଭାବନିପାଟଣାରୁ ଛାଡି ରାୟଗଡାଠାରେ ମୂଳ ହିରାଖଣ୍ଡ ଏକ୍ସପ୍ରେସ ସହିତ ଯୋଡ଼ା ହେଇ ଭୁବନେଶ୍ୱର ଯାଏ ।
ଲକ୍ଷ୍ମୀପୁର  (କ୍ରମିକ ସଂଖ୍ୟା: ୧୪୧) କୋରାପୁଟ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଲକ୍ଷ୍ମୀପୁର ବ୍ଳକ, ଦଶମନ୍ତପୁର ବ୍ଳକ, ବନ୍ଧୁଗାଁ ବ୍ଳକ ଓ ନାରାୟଣପାଟଣା ବ୍ଳକ । ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କୈଳାଶ ଚନ୍ଦ୍ର କୁଳେଶିକା ବିଜୁ ଜନତା ଦଳ ପ୍ରାର୍ଥିନୀ ହେମା ଗମାଙ୍ଗଙ୍କଠାରୁ ୨୨୪୭୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଝିନ ହିକକା, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ହେମ ଗମାଙ୍ଗଙ୍କଠାରୁ ୩,୪୦୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପରଶମଣି ଉତ୍କଳ ଭାରତୀ କୁନ୍ତଳା କୁମାରୀ ସାବତଙ୍କ ରଚିତ ଏକ ଓଡ଼ିଆ ଉପନ୍ୟାସ । ଏହା ୧୯୨୫ ମସିହାରେ  "ମୁକୁର ପ୍ରେସ" ଦ୍ୱାରା ପ୍ରକାଶିତ ହୋଇଥିଲା ।
ଗୀତା ପ୍ରେସ ବିଶ୍ୱର ସର୍ବବୃହତ ଧର୍ମଗ୍ରନ୍ଥ ପ୍ରକାଶକ । ଏହା ଭାରତୀୟ ରାଜ୍ୟ ଉତ୍ତର ପ୍ରେଦେଶର ଗୋରଖପୁରଠାରେ ଅବସ୍ଥିତ । ୧୯୨୩ ମସିହାରେ ଜୟଦୟାଲ ଗୋଏଙ୍କା ଏବଂ ଘନଶ୍ୟାମ ଦାସ ଜାଲାନଙ୍କଦ୍ୱାରା ସନାତନ ଧର୍ମର ନୀତି ରୀତିର ପ୍ରସାର ପାଇଁ ଏହା ପ୍ରତିଷ୍ଠା କରାଯାଇଥିଲା । ଭାଇଜୀ ନାମରେ ପରିଚିତ ହନୁମାନ ପ୍ରସାଦ ପୋଦ୍ଦାର ଏହାର  'କଲ୍ୟାଣ  "ନାମକ ପତ୍ରିକା ପ୍ରଥମ ଓ ଆଜୀବନ ସମ୍ପାଦକ ଥିଲେ । ସେ ତାଙ୍କର କଲମ ନାମ  " ଶିବ"  ରଖିଥିଲେ । ଏହି ପତ୍ରିକା ୧୯୨୭ରୁ ପ୍ରକାଶିତ ହେଲା ବେଳେ ଏହାର ପ୍ରସାର ମାତ୍ର ୧,୬୦୦ ଥିବା ବେଳେ ଅଧୁନା ଏହା ୨.୫ ଲକ୍ଷରେ ପହଞ୍ଚିଲାଣି । ଗୀତା ପ୍ରେସର ସଂଗ୍ରହାଳୟରେ ୩,୫୦୦ରୁ ଉର୍ଦ୍ଧ ପାଣ୍ଡୁଲିପି ସହ ଗୀତା ର୧୦୦ ଉର୍ଦ୍ଧ ବ୍ୟାଖ୍ୟା ରହିଛି । ଗୀତା ପ୍ରେସର ପ୍ରଥମ ମୁଦ୍ରଣାଳୟ ୧୯୨୩ ମସିହାରେ ପ୍ରତିଷ୍ଠା ହେଇଥିଲା । ଏହାର ପ୍ରତିଷ୍ଠା ପରଠୁ ଗୀତା ପ୍ରେସଦ୍ୱାରା ୪୧୦ ମିଲିୟନ ଗୀତାର ବିଭିନ୍ନ ଭାଷା ସଂସ୍କରଣ ମୁଦ୍ରିତ ଓ ପ୍ରକାଶିତହେବା ସହ ୭୦ ମିଲିୟନ ରାମଚରିତ ମାନସ ମଧ୍ୟ ପ୍ରକାଶିତ ହୋଇଛି । ଗୀତା ପ୍ରେସର ସମସ୍ତ ପୁସ୍ତକ ବହୁତ ରିହାତି ଦରରେ ଗ୍ରାହକମାନଙ୍କୁ ଉପଲବ୍ଧ କରାଯାଇଥାଏ । ଡିସେମ୍ବର ୨୦୧୪ ରେ ମଜୁରି ଜନିତ ବିବାଦୀୟ ପରିସ୍ଥିତି ଯୋଗୁଁ ଏହା ସାମୟିକ ଭାବରେ ବନ୍ଦ ହେଇଯାଇଥିଲା କିନ୍ତୁ ଅଳ୍ପ ଦିନ ପରେ ଏହା ପୁନର୍ବାର କାର୍ଯ୍ୟ କରିଥିଲା । ପ୍ରକାଶନ ସମୂହ କଲ୍ୟାଣ ମାସିକ  ( ହିନ୍ଦୀରେ ) ଏକ ମାସିକ ମେଗାଜିନ ଯାହା ୧୯୨୭ ମସିହାରୁ ନିୟମିତ ଭାବରେ ପକାଶିତ ହେଇଆସୁଛି  । ଏଥିରେ ଧର୍ମ ଆଧାରିତ ଅନେକ ଲେଖା ପ୍ରକାଶିତ ହେଇଥାଏ ଓ ଉତ୍ତମ ଭାବନା ତଥା ଜଣ କଲ୍ୟାଣ ମୂଳକ ବିଷୟ ବସ୍ତୁ ଉପରେ ଗୁରୁତ୍ୱ ପ୍ରଦାନ କରାଯାଇଥାଏ । ଭାରତୀୟ ସାଧୁ ଓ ବିଦ୍ୱାନମାନେ ଏଥିରେ ସନ୍ଦର୍ଭମାନେ ଦେଇଥାନ୍ତି । କଲ୍ୟାଣ -କଳ୍ପତରୁ  ( ଇଂରାଜୀରେ ) କଲ୍ୟାଣ ମାସିକ ପରି ଏହା ଏକ ଧର୍ମ ଭାବନା ଓ ଚେତନା ମୂଳକ ଏକ ମାସିକ ପତ୍ରିକା  । ଏହା ଇଂରାଜୀ ଭାଷାରେ ୧୯୩୪ ମସିହାରୁ ନିୟମିତ ପ୍ରକାଶିତ ହାଉଛି । ଏହି ମେଗାଜିନ ମାନଙ୍କରେ କୌଣସି ବିଜ୍ଞାପନ ପ୍ରକାଶ ହୁଏ ନାହିଁ । ଧାର୍ମିକ ପୁସ୍ତକ ସବୁ ଗୀତା ପ୍ରେସ ତରଫରୁ ଏକ ସଂକ୍ଷିପ୍ତ ଗୀତା ମାତ୍ର ୪ ଟଙ୍କା ମୂଲ୍ୟରେ ଜନସାଧାରଣଙ୍କ ପାଇଁ ଉପଲବ୍ଧ ହେଇଥାଏ । ଗୀତା ପ୍ରେସର ସମସ୍ତ ପୁସ୍ତକ ସଂସ୍କୃତ , ହିନ୍ଦୀ , ଇଂରାଜୀ , ଓଡ଼ିଆ , ତେଲୁଗୁ ଓ ଅନ୍ୟ ସମସ୍ତ ଭାରତୀୟ ଭାଷାରେ ପ୍ରକାଶିତ ହେଇଛି । ଶ୍ରୀମଦ ଭାଗବତ ଗୀତା  ( ବିଭିନ୍ନ ପ୍ରକାର ଭେଦ ସହ ) ମହାଭାରତ ଶ୍ରୀ ରାମଚରିତ ମାନସ , ସନ୍ଥ ତୁଳସୀଦାସଙ୍କ ରଚିତ  ( ତେଲୁଗୁ ଭାଷାରେ ୨୦୦୨ରେ ପ୍ରକାଶିତ ) ତୁଳସୀ ଦାସଙ୍କ ଅନ୍ୟ ରଚନାବଳି ବାଲ୍ମୀକି ରାମାୟଣ ପୁରାଣ , ଉପନିଷଦ ଓ ଅନ୍ୟ ଧାର୍ମିକ ରଚନା ସବୁ ସୁର ଦାସଙ୍କ ରଚନାବଳି ସ୍ୱାମୀ ରାମସୁଖ ଦାସଙ୍କ ଲେଖାବଳି ହନୁମାନ ପ୍ରସାଦ ପୋଦ୍ଦାରଙ୍କ ପୁସ୍ତକ ସବୁ ଜୟା ଡାୟାଲ ଗୋଏଙ୍କାଙ୍କ ରଚନାବଳି ଅନ୍ୟାନ୍ୟପ୍ରକାଶନୀ ଭକ୍ତ-ଗାଥା ଓ ଭଜନ ପିଲାଙ୍କ ପାଇଁ ଉପଯୋଗୀ ଗ୍ରନ୍ଥ ସବୁ   ଏଠାରେ ଏକ ଆର୍ଟ ଗ୍ୟାଲେରି ସ୍ଥାପିତ ହେଇ ଶ୍ରୀ ରାମା ଓ ଶ୍ରୀ କୃଷ୍ଣଙ୍କ ୬୮୪ଟି ପ୍ରଶିଧ୍ହ କଳାକାରଙ୍କଦ୍ୱାରା ଅଙ୍କିତା ଚିତ୍ର ସମୂହ ରଖା ଯାଇଛି  ।ଏହା ସହ ଅନେକ ଚିତ୍ରରେ ଶ୍ରୀକୃଷ୍ଣଙ୍କ ଲୀଳା ଉପରେ ପ୍ରଦର୍ଶିତ ହଉଛି । ଭଗବତ ଗୀତାର ୭୦୦ଟି ଜକ ଶ୍ଳୋକକୁ ମାର୍ବଳ ପ୍ରସ୍ତରରେ ଖୋଦନ କରାଯାଇ କାନ୍ଥରେ ଲଗା ଯାଇଛି ।
ଓଲିପୁଡେଜ ଆଲଫା  (ଇଂରାଜୀ ଭାଷାରେ ), ଜେନପୋଜାଇମ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଏସିଡ୍ ସ୍ପିଙ୍ଗୋମାଇଲିନେଜ ଅଭାବ   ରୋଗ ଯାହା ନିମାନ୍-ପିକ୍ ରୋଗ ପ୍ରକାର କ/ଖ କିମ୍ବା ଖ ଭାବରେ ମଧ୍ୟ ଜଣାଶୁଣା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ବିଶେଷ ଭାବରେ ଏହା ଅଣ-କେନ୍ଦ୍ରୀୟ ସ୍ନାୟୁ ପ୍ରଣାଳୀ ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିଯାରେ ମୁଣ୍ଡବିନ୍ଧା, କାଶ, ତରଳ ଝଆଡ଼ା, ନିମ୍ନ ରକ୍ତଚାପ ଏବଂ ଗଲୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନ୍ତର୍ନିଧାନ ପ୍ରତିକ୍ରିୟା, ଯକୃତ ସମସ୍ୟା ଏବଂ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଏନଜାଇମ ପ୍ରତିବଦଳ ଯାହା ଏସିଡ ସ୍ପିଙ୍ଗୋମାୟେଲିନେଜ   ଭାବରେ ଉତ୍ପାଦିତ ହୁଏ ଏବଂ ଏହାଦ୍ୱାରା ଚର୍ବିର ଚୟାପଚୟ ଉନ୍ନତ ହୁଏ । ୨୦୨୨ ମସିହାରେ ଜାପାନ, ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓଲିପୁଡେଜ ଆଲଫା ଆଲଫା ଅନୁମୋଦିତ ହୋଇଥିଲା । ବ୍ରିଟେନରେ ଏହା ମଧ୍ୟ ଅନୁମୋଦିତ । ଯୁକ୍ତରାଷ୍ଟ୍ରରେ ୨୦୨୨ ମସିହାରେ ଏହାର ମୂଲ୍ୟ ପ୍ରତି ୨୦ ମିଗ୍ରା ପାଇଁ ୭୫୦୦ ଆମେରିକୀୟ ଡଲାର ଖର୍ଚ୍ଚ ହେଉଥିଲା । ଏହା ରିକମ୍ବିନାଣ୍ଟ ଡିଏନଏ ପ୍ରଯୁକ୍ତିଜ୍ଞାନ ସାହାଯ୍ୟରେ ପ୍ରସ୍ତୁତ ହୁଏ ।
କୁନ୍ତଳା କୁମାରୀ ଆଚାର୍ଯ୍ୟ  (ଜନ୍ମ: ୧୧ ଫେବୃଆରୀ ୧୯୩୨) ଜଣେ ଓଡ଼ିଆ ସାହିତ୍ୟିକା ଓ ସମାଜସେବୀ  । ୧୯୭୦ ମସିହାର ଚଳଚ୍ଚିତ୍ର ଅଦିନ ମେଘ ତାଙ୍କ ଉପନ୍ୟାସ  "ଅଦିନ ମେଘ"  ଉପରେ ପର୍ଯ୍ୟବସିତ ଥିଲା । ସେ  "ସୀମା ଆନ୍ଦୋଳନ" ,  "ଭୂଦାନ ଆନ୍ଦୋଳନ" , ନାରୀଶିକ୍ଷା ଆନ୍ଦୋଳନ ଆଦିରେ ଅଂଶଗ୍ରହଣ କରିଥିଲେ । ସମାଜସେବା ପାଇଁ ସେ  "ଜାନକୀ ଦେବୀ ବଜାଜ ପୁରସ୍କାର"  ଓ  "କସ୍ତୁରିବା ଗାନ୍ଧୀ ସମ୍ମାନ"  ଆଦିରେ ସମ୍ମାନିତ ହୋଇଛନ୍ତି । ବ୍ୟକ୍ତିଗତ ଜୀବନ କୁନ୍ତଳା, ଶିବ ନାରାୟଣ ଆଚାର୍ଯ୍ୟଙ୍କୁ ବିବାହ କରିଥିଲେ । ଶିବ ନାରାୟଣ, ଜଣେ କଂଗ୍ରେସ କର୍ମୀ ଥିଲେ ଓ ପୁରୀ ବିଧାନ ସଭା ଆସନରୁ କଂଗ୍ରେସ ପ୍ରାଥୀ ଭାବରେ ନିର୍ବାଚନ ମଧ୍ୟ ଲଢିଥିଲେ । ରଚନାବଳୀ କୁନ୍ତଳା, ୧୮ଖଣ୍ଡ ପୁସ୍ତକର ରଚୟିତା । ସେଥି ମଧ୍ୟରେ ଉପନ୍ୟାସ, ଗଳ୍ପ ଓ ଅନୁବାଦ ପୁସ୍ତକ ରହିଛି ।